text:
ESSUULA EY’OMUSANVU
Essuubi Ekkakafu Erikwata ku Baagalwa Bo Abaafa
Tukakasa tutya nti wajja kubaawo okuzuukira?
Yakuwa alina ndowooza ki ku kuzuukiza abafu?
Baani abanaazuukizibwa?
KUBA akafaananyi ng’olina omulabe gw’odduka. Akusinga amaanyi era adduka nnyo okukusinga. Okimanyi nti talina kisa kubanga asse mikwano gyo. Wadde ofuba okudduka ennyo nga bw’osobola, yeeyongera bweyongezi okukusemberera. Era kirabika nti tewaliiwo ssuubi lyonna lya kumusimattuka. Kyokka, mu kaseera ako, wajjawo omuntu asobola okukununula. Wa maanyi nnyo okusinga omulabe oyo, era akusuubiza okukuyamba. Ng’owulira obuweerero bwa maanyi!
2 Mazima ddala, waliwo omulabe ng’oyo akugoba. Mu butuufu ffenna atugoba. Nga bwe twayiga mu ssuula evuddeko, Baibuli egamba nti okufa mulabe. Tewali n’omu ku ffe ayinza okumusimattuka. Abasinga obungi ku ffe tulabye ng’atta abaagalwa baffe. Kyokka, Yakuwa wa maanyi nnyo okusinga okufa. Y’ayinza okutununula era yakiraga dda nti asobola okuwangula omulabe oyo. Era asuubiza okumuzikiririza ddala. Baibuli egamba: “Omulabe ow’enkomerero aliggibwawo kwe kufa.” (1 Abakkolinso 15:26) Ago nga mawulire malungi!
3 Kati ka twekenneenye engeri gye tuwuliramu ng’omuntu gwe tumanyi afudde. Ekyo kijja kutuyamba okutegeera ekintu ekinaatuleetera essanyu. Yakuwa asuubiza nti abafu bajja kuddamu okubeera abalamu. (Isaaya 26:19) Bajja kuddamu babeere balamu okuyitira mu kuzuukira.
OMWAGALWA BW’AFA
4 Wali ofiiriddwako omwagalwa wo? Obulumi, ennyiike, n’ennaku by’oba nabyo tebirojjeka. Mu kiseera ng’ekyo, kiba kitwetaagisa okusoma Ekigambo kya Katonda okusobola okubudaabudibwa. (2 Abakkolinso 1:3, 4) Baibuli etuyamba okutegeera engeri Yakuwa ne Yesu gye bawuliramu ng’omuntu afudde. Yesu, eyayolekera ddala engeri za Kitaawe, yali amanyi bulungi obulumi obubaawo ng’omuntu afiiriddwa. (Yokaana 14:9) Yesu bwe yagendanga mu Yerusaalemi, yateranga okukyalira Lazaalo ne bannyina, Malyamu ne Maliza, abaali babeera e Bessaniya ekyali okumpi ne Yerusaalemi. Yesu yafuuka mukwano gwabwe ow’oku lusegere. Baibuli egamba: “Yesu yayagala Maliza ne muganda we ne Lazaalo.” (Yokaana 11:5) Naye, nga bwe twayize mu ssuula evuddeko, Lazaalo yafa.
5 Yesu yawulira atya nga mukwano gwe afudde? Ebyawandiikibwa biraga nti Yesu yagenda eri ab’eŋŋanda za Lazaalo ne mikwano gye abaali bakungubaga. Yesu bwe yabalaba nga bakungubaga yakwatibwako nnyo. ‘Yasinda mu mwoyo, ne yeeraliikirira.’ Era ebyawandiikibwa byongera ne biraga nti, ‘Yesu yakaaba amaziga.’ (Yokaana 11:33, 35) Yesu okukungubaga kyali kiraga nti talina ssuubi? Nedda. Mu butuufu, Yesu yali akimanyi nti ekintu eky’essanyu kyali kigenda kubeerawo. (Yokaana 11:3, 4) Wadde kyali kityo, yawulira obulumi n’ennaku omuntu by’afuna ng’afiiriddwa.
6 Ku ludda olulala, okukungubaga kwa Yesu kutuzzaamu amaanyi. Kutuyigiriza nti, Yesu ne Kitaawe Yakuwa, bakyayira ddala okufa. Naye Yakuwa Katonda asobola okulwanyisa omulabe oyo n’amuwangula! Ka tulabe ekyo Katonda kye yasobozesa Yesu okukola.
“LAZAALO, FULUMA OJJE!”
7 Lazaalo yali aziikiddwa mu mpuku, era Yesu n’alagira baggyewo ejjinja eryali liteekeddwako. Maliza teyakisemba kubanga waali wayiseewo ennaku nnya era omulambo gwa Lazaalo guteekwa okuba nga gwali guvunze. (Yokaana 11:39) Okusinziira ku ndaba ey’obuntu, tewaaliwo ssuubi lyonna nti Lazaalo ayinza okuddamu okuba omulamu.
8 Ejjinja lyaggibwawo, era Yesu n’ayogerera waggulu nti: “Lazaalo, fuluma ojje!” Kiki ekyaddirira? “Eyali afudde n’afuluma.” (Yokaana 11:43, 44) Oyinza okuteebereza essanyu abaaliwo lye baafuna? Ka kibe nti abaaliwo baali ba ŋŋanda za Lazaalo, mikwano gye, oba baliraanwa, baali bamanyi nti afudde. Kyokka kati, omwagalwa waabwe eyali afudde, yali alamuse. Ekyo kyalabika ng’ekirooto obulooto. Awatali kubuusabuusa, bangi baawambatira Lazaalo olw’essanyu eringi. Okufa nga kwali kuwanguddwa!
9 Yesu teyagamba nti ekyamagero ekyo yakikola mu maanyi ge. Mu kusaba kwe nga tannazuukiza Lazaalo, yakyoleka bulungi nti Yakuwa ye yali Ensibuko y’amaanyi ge yakozesa okumuzuukiza. (Yokaana 11:41, 42) Guno si gwe gwali omulundi gwokka Yakuwa okukozesa amaanyi ge okuzuukiza omuntu. Lazaalo y’omu ku bantu omwenda abaazuukizibwa aboogerwako mu Kigambo kya Katonda.* Okusoma ku bantu abo abaazuukizibwa kituleetera essanyu. Olw’okuba mu abo abaazuukizibwa mwalimu abato n’abakulu, abasajja n’abakazi, Abaisiraeri era n’abatali Baisiraeri, kituyamba okutegeera nti Katonda tasosola. Nga waaliwo okujaganya kwa maanyi nnyo abantu abo bwe baazuukizibwa! Ng’ekyokulabirako, Yesu bwe yazuukiza omuwala omuto, bazadde b’omuwala oyo ‘baafuna essanyu ery’ensusso.’ (Makko 5:42, NW) Mazima ddala, Yakuwa yabakolera ekintu ekyabaleetera essanyu eritagambika.
10 Kya lwatu, abo Yesu be yazuukiza baddamu ne bafa. Ekyo kitegeeza nti okubazuukiza tekyalina makulu? N’akatono. Ebyawandiikibwa ebyo ebyogera ku kuzuukira byoleka amazima agali mu Baibuli era ne bituwa essuubi.
EBYO BYE TUYIGIRA KU BYAWANDIIKIBWA EBYOGERA KU KUZUUKIRA
11 Baibuli eyigiriza nti “abafu tebaliiko kye bamanyi.” By’etutegeeza ku Lazaalo bikakasa ensonga eyo. Ng’amaze okuzuukizibwa, Lazaalo yabuguumiriza abantu ng’ayogera ku biri mu ggulu? Oba yababuulira ku ebyo ebikwata ku muliro ogutazikira? Nedda. Okusinziira ku Baibuli, Lazaalo teyayogera kintu kyonna ekifaananako bwe kityo. Ennaku ennya ze yamala ng’afudde, yali ‘talina ky’amanyi.’ (Omubuulizi 9:5) Yali afudde.—Yokaana 11:11.
12 Bye tusoma ku Lazaalo era bituyigiriza nti okuzuukira gye kuli, si lufumo bufumo. Yesu yazuukiza Lazaalo mu maaso g’abajulirwa bangi. N’abakulembeze b’eddiini abaali bataagala Yesu tebaawakanya kyamagero ekyo. Wabula, baagamba: “Tukole tutya, kubanga omuntu oyo [Yesu] akola obubonero bungi.” (Yokaana 11:47) Abantu bangi baagenda okulaba Lazaalo eyali azuukiziddwa. N’ekyavaamu, n’abalala bangi baatandika okukkiririza mu Yesu. Okuzuukizibwa kwa Lazaalo bwali bukakafu obwenkukunala obubalaga nti Yesu yali atumiddwa Katonda. Obukakafu buno bwali bwa maanyi nnyo ne kiba nti abamu ku bakulembeze b’eddiini y’Ekiyudaaya baateesa okutta Yesu ne Lazaalo.—Yokaana 11:53; 12:9-11.
13 Kiba kya magezi okukkiriza nti okuzuukira kujja kubaawo? Yee, kubanga Yesu yayigiriza nti ekiseera kijja kutuuka ‘bonna abali mu ntaana ezijjukirwa’ bazuukizibwe. (Yokaana 5:28) Jjukira nti buli kiramu kyonna Yakuwa ye yakitonda. Kyandituzibuwalidde okukkiriza nti Yakuwa asobola okuzzaawo obulamu? Kya lwatu okuzaawo obulamu bw’omuntu eyafa kiba kyetaagisa Yakuwa okumujjukira. Asobola okujjukira abaagalwa baffe abaafa? Obwengula bulimu emmunyeenye ezitabalika, naye buli emu ku zo Katonda agimanyi erinnya! (Isaaya 40:26) N’olwekyo, Yakuwa Katonda asobola bulungi okujjukira ebyo byonna ebikwata ku baagalwa baffe abaafa, era mwetegefu okubakomyawo mu bulamu.
14 Yakuwa alina ndowooza ki ku kuzuukiza abafu? Baibuli eraga nti ayagalira ddala nnyo okubazuukiza. Yobu, omusajja eyali omwesigwa yabuuza: “Omuntu bw’afa aliba mulamu nate?” Yobu yali ayogera ku kiseera we yandibeeredde mu magombe ng’alindirira okutuusa Katonda lwe yandimujjukidde. Yagamba Yakuwa: “Wandimpise, nange nandikuyitabye, Wandibadde n’okwegomba eri omulimu gw’emikono gyo.”—Yobu 14:13-15.
15 Kirowoozeeko! Yakuwa ayagalira ddala nnyo okuzuukiza abafu. Tekizzaamu amaanyi okumanya ekyo? Baani abanaazuukizibwa mu biseera eby’omu maaso era banaabeera wa?
‘BONNA ABALI MU NTAANA EZIJJUKIRWA’
16 Baibuli by’etutegeeza ebikwata ku bantu abaazuukizibwa bituyigiriza bingi ku kuzuukira okunaabaawo mu biseera eby’omu maaso. Abantu abaakomezebwawo mu bulamu wano ku nsi baddamu okubeera n’abaagalwa baabwe. Abanaazuukizibwa mu biseera eby’omu maaso nabo bajja kuddamu okubeera n’abaagalwa baabwe naye mu mbeera esingawo obulungi. Nga bwe twayiga mu Ssuula 3, Katonda alina ekigendererwa eky’okufuula ensi yonna olusuku lwe. N’olwekyo, abafu tebajja kuzuukizibwa kudda mu nsi erimu entalo, obumenyi bw’amateeka, oba obulwadde. Bajja kufuna omukisa ogw’okubeera ku nsi emirembe gyonna nga bali mu mirembe n’essanyu.
17 Baani abanaazuukizibwa? Yesu yagamba nti ‘abo bonna abali mu ntaana ezijjukirwa bajja kuwulira eddoboozi lye baveemu.’ (Yokaana 5:28, 29) Ate era, Okubikkulirwa 20:13 lugamba: “Ennyanja n’ereeta abafu abalimu, n’okufa n’Amagombe ne bireeta abafu abalimu.” Amagombe tegajja kusigalamu bafu. (Laba Ebyongerezeddwako.) Obuwumbi n’obuwumbi bw’abantu abali emagombe bajja kukomezebwawo mu bulamu. Omutume Pawulo yagamba: “Walibaawo okuzuukira kw’abatuukirivu era n’abatali batuukirivu.” (Ebikolwa 24:15) Ekyo kitegeeza ki?
18 “Abatuukirivu” bazingiramu bangi ku abo be tusomako mu Baibuli abaaliwo nga Yesu tannajja ku nsi. Oyinza okulowooza ku Nuuwa, Ibulayimu, Saala, Musa, Luusi, Eseza, n’abalala bangi. Abasajja bano n’abakazi abaalina okukkiriza okw’amaanyi, boogerwako mu ssuula ey’e 11 mu kitabo ky’Abaebbulaniya. Era mu “batuukirivu” abo muzingiramu abaweereza ba Yakuwa ab’omu kiseera kino. Olw’essuubi ery’okuzuukira lye tulina tetukyali mu buddu bw’okutya okufa.—Abaebbulaniya 2:15.
19 Ate kiri kitya eri abo abataasobola kuweereza Yakuwa oba okumugondera olw’okuba baali tebamumanyi? Obuwumbi n’obuwumbi ‘bw’abatali batuukirivu’ abo tebajja kwerabirwa. Nabo bajja kuzuukizibwa, bayigirizibwe ebikwata ku Katonda ow’amazima era n’engeri y’okumuweerezamu. Mu kiseera eky’emyaka olukumi, abafu bajja kuzuukizibwa bafune omukisa ogw’okwegatta ku bantu abatuukirivu abanaaba baweereza Yakuwa ku nsi. Kijja kuba kiseera kirungi nnyo. Ekiseera kino Baibuli ekiyita Olunaku olw’Okusaliramu Omusango.#
20 Ekyo kitegeeza nti abantu bonna abaali babaddewo bajja kuzuukizibwa? Nedda. Baibuli egamba nti abafu abamu bali mu “Ggeyeena.” (Lukka 12:5) Ggeyeena kyali kifo ekyasuulibwangamu kasasiro ebweru wa Yerusaalemi. Era waayokerwangayo ebisasiro n’emirambo. Emirambo egyasuulibwanga eyo gyali gy’abantu abaali batwalibwa nti tebasaanira kuziikibwa wadde okuzuukizibwa. N’olwekyo, Ggeyeena kabonero akakiikirira okuzikirizibwa okw’emirembe n’emirembe. Wadde nga Yesu ajja kulamula abalamu n’abafu, Yakuwa ye Mulamuzi omukulu. (Ebikolwa 10:42) Ababi n’abo abatali beetegefu kukyusa nneeyisa yaabwe embi tajja kubazuukiza.
OKUZUUKIRIRA OBULAMU OBW’OMU GGULU
21 Era Baibuli eyogera ku kuzuukira okw’engeri endala, okuzuukira ng’ekitonde eky’omwoyo mu ggulu. Mu Baibuli mulimu ekyokulabirako kimu kyokka eky’okuzuukira okw’engeri ng’eyo, era nga kye kya Yesu Kristo.
22 Nga Yesu amaze okuttibwa, Yakuwa teyamuleka kusigala mu magombe. (Zabbuli 16:10; Ebikolwa 13:34, 35) Katonda yazuukiza Yesu, naye si n’omubiri ng’ogw’abantu. Omutume Peetero agamba nti Kristo ‘yattibwa mu mubiri, n’azuukizibwa mu mwoyo.’ (1 Peetero 3:18) Mazima ddala, kino kyali kyamagero kya kitalo. Yesu yaddamu okuba omulamu nate ng’ekitonde eky’omwoyo eky’amaanyi. (1 Abakkolinso 15:3-6) Yesu ye muntu eyasooka okuzuukira mu ngeri ng’eno ey’ekitiibwa. (Yokaana 3:13) Naye si ye yandibadde asembayo.
23 Bwe yali anaatera okuddayo mu ggulu, Yesu yagamba abagoberezi be abeesigwa nti yali agenda ‘okubateekerateekera ebifo mu ggulu.’ (Yokaana 14:2) Abo abagenda mu ggulu Yesu yabayita “ekisibo ekitono.” (Lukka 12:32) Bantu bameka abanaabeera mu kisibo kino ekitono eky’Abakristaayo abeesigwa? Okusinziira ku Okubikkulirwa 14:1, omutume Yokaana agamba: “Ne ndaba, era laba, Omwana gw’endiga ng’ayimiridde ku Lusozi Sayuuni, era wamu naye akasiriivu mu obukumi buna mu enkumi nnya, nga balina erinnya lye n’erinnya lya Kitaawe nga liwandiikiddwa ku byenyi byabwe.”
24 Abakristaayo bano 144,000, nga muno mw’otwalidde n’abatume ba Yesu abaali abeesigwa, bazuukizibwa mu bulamu obw’omu ggulu. Bazuukizibwa ddi? Omutume Pawulo yagamba nti bandizuukiziddwa mu kiseera ky’okubeerawo kwa Kristo. (1 Abakkolinso 15:23, NW) Nga bw’ojja okuyiga mu Ssuula 9, kati tuli mu kiseera ekyo. Bwe kityo, abatono ennyo abakyasigaddewo ku 144,000 bwe bafa kati, bazuukirirawo mu bulamu obw’omu ggulu. (1 Abakkolinso 15:51-55) Kyokka, abantu abasinga obungi abanaazuukizibwa, balina essuubi ery’okubeera ku nsi mu Lusuku lwa Katonda.
25 Yee, Yakuwa ajja kuwangulira ddala omulabe waffe kufa, aviirewo ddala! (Isaaya 25:8) Kyokka, oyinza okwebuuza, ‘abo abanaazuukizibwa okugenda mu ggulu banaakolayo ki?’ Bajja kubeera bafuzi mu gavumenti ey’omu ggulu. Tujja kuyiga ebisingawo ku gavumenti eyo mu ssuula eddako.
BAIBULI KY’EYIGIRIZA
- Ebyawandiikibwa ebyogera ku kuzuukira bituwa essuubi ekkakafu.—Yokaana 11:39-44.
- Yakuwa mwetegefu okuzuukiza abafu.—Yobu 14:13-15.
- Bonna abali mu ntaana bajja kuzuukizibwa.—Yokaana 5:28, 29.
* Ebyawandiikibwa ebirala ebyogera ku bantu abaazuukizibwa bye bino: 1 Bassekabaka 17:17-24; 2 Bassekabaka 4:32-37; 13:20, 21; Matayo 28:5-7; Lukka 7:11-17; 8:40-56; Ebikolwa 9:36-42; ne 20:7-12.
# Okumanya ebisingawo ebikwata ku Lunaku olw’Okusalirako Omusango n’engeri omusango gye gulisalibwamu, laba Ebyongerezeddwako.
Ebibuuzo
1-3. Mulabe ki atugoba, era lwaki okwekenneenya ekyo Baibuli ky’eyigiriza kijja kutuleetera obuweerero?
4. (a) Engeri Yesu gye yeewuliramu ng’omwagalwa we afudde etuyigiriza ki ku nneewulira ya Yakuwa? (b) Yesu yalina mukwano gwa ngeri ki ne Lazaalo awamu ne bannyina?
5, 6. (a) Yesu yakola ki bwe yalaba ab’eŋŋanda era n’emikwano gya Lazaalo nga bakungubaga? (b) Lwaki okukungubaga kwa Yesu kutuzzaamu amaanyi?
7, 8. Lwaki kyalabika nga Lazaalo eyali tayinza kuddamu kuba mulamu, naye kiki Yesu kye yakola?
9, 10. (a) Yesu yalaga atya Ensibuko y’amaanyi ge yakozesa okuzuukiza Lazaalo? (b) Miganyulo ki egiri mu kusoma ebyawandiikibwa ebyogera ku kuzuukira?
11. Ebitegeezebwa ku kuzuukizibwa kwa Lazaalo bikakasa bitya obutuufu bw’ebigambo ebiri mu Omubuulizi 9:5?
12. Lwaki tuyinza okuba abakakafu nti okuzuukira kwa Lazaalo ddala kwaliwo?
13. Kiki kye tuyinza okusinziirako okukkiriza nti Yakuwa asobola okuzuukiza abafu?
14, 15. Okusinziira ku ebyo Yobu bye yayogera, Yakuwa alina ndowooza ki ku kuzuukiza abafu?
16. Abafu banaazuukizibwa kubeera mu mbeera ki?
17. Abo abanaazuukizibwa baliba benkana wa?
18. Abamu ku “batuukirivu” abanaazuukizibwa be baani, era essuubi lino likukwatako litya?
19. “Abatali batuukirivu” be baani, era kakisa ki Yakuwa kagenda okubawa?
20. Ggeyeena kye ki, era bantu ba ngeri ki abagendayo?
21, 22. (a) Kuzuukira kwa ngeri ki okulala okuliyo? (b) Ani eyasooka okuzuukizibwa mu bulamu obw’omwoyo?
23, 24. Baani abali mu ‘kisibo ekitono’ era bali bameka?
25. Kiki kye tugenda okuyiga mu ssuula eddako?


c: text/html

text:
ESSOMO 3
Engeri y’Okugonjoolamu Ebizibu
“Mwagalanenga nnyo, kubanga okwagala kubikka ku bibi bingi.”—1 Peetero 4:8
Bwe mufumbiriganwa, musaanidde okukimanya nti mujja kufuna ebizibu ebitali bimu. Biyinza okubaawo olw’okuba ngeri gye mulowoozaamu, oba gye mukolamu ebintu ya njawulo. Ebizibu ebimu biyinza okuva wabweru w’amaka oba okugwaawo obugwi.
Wadde ng’oluusi kiyinza okubazibuwalira okugonjoola ebizibu mu bufumbo, Bayibuli ebakubiriza okufuba okubigonjoola. (Matayo 5:23, 24) Ka tulabe amagezi agali mu Bayibuli agasobola okubayamba nga mufunye ebizibu.
1 MWOGERE KU KIZIBU KYE MULINA
BAYIBULI KY’EGAMBA: Wabaawo “ekiseera eky’okwogereramu.” (Omubuulizi 3:1, 7) Mufune akadde mwogere ku kizibu kye mulina. Buulira munno ky’olowooza ku kizibu ekyo n’engeri gy’owuliramu. Buli omu ‘ayogere amazima’ eri munne. (Abeefeso 4:25) Ne bwe muba mufunye obutakkaanya obw’amaanyi, mwewale okuyomba. Buli omu bw’addamu munne nga mukkakkamu, kijja kubayamba okwewala okuyomba oba okulwana.—Engero 15:4; 26:20.
Ne bwe muba temukkiriziganyizza ku nsonga gye mubadde mwogerako, musigale nga muli bakkakkamu, era mweyongere okwagalana n’okuwaŋŋana ekitiibwa. (Abakkolosaayi 4:6) Mufube okugonjoola ensonga eyo amangu ddala nga bwe kisoboka.—Abeefeso 4:26.
BY’OYINZA OKUKOLA:
Mufuneeyo ekiseera mwogere ku kizibu kye mulina
Munno bw’aba ayogera, tomusala kirimi. Mulinde amaleyo naawe olyoke oyogere
2 WULIRIZA BULUNGI
BAYIBULI KY’EGAMBA: “Mwagalanenga mwekka na mwekka. Mu kuwa abalala ekitiibwa mmwe muba musooka.” (Abaruumi 12:10) Kikulu nnyo okuwuliriza obulungi. Gezaako okutegeera endowooza ya munno era kirage nti ‘omulumirirwa.’ (1 Peetero 3:8; Yakobo 1:19) Toba ng’amuwuliriza naye ng’ebirowoozo byo biri walala. Bwe kiba kisoboka, leka ky’obadde okola osooke owulirize munno ky’agamba, oba oyinza okumusaba ne mukyogerako oluvannyuma. Munno mu bufumbo bw’oba omutwala nga mukwano gwo so si ng’omulabe wo, tojja ‘kusunguwala mangu.’—Omubuulizi 7:9.
BY’OYINZA OKUKOLA:
Weeyongere okuwuliriza munno, ne bwe kiba nti ky’ayogerako tekikusanyusa
Gezaako okumanya ky’ategeeza. Wuliriza bulungi eddoboozi ly’akozesa era weetegereze endabika ye ey’oku maaso
3 MUKOLERE KU KYE MUBA MUSAZEEWO
BAYIBULI KY’EGAMBA: “Kya muganyulo okukola omulimu gwonna ogw’amaanyi, naye okwogera obwogezi kwavuwaza.” (Engero 14:23, NW) Bwe muba mumaze okusalawo eky’okukola, musaanidde okukituukiriza. Kino kiyinza okubeetaagisa okufuba, naye kijja kubaganyula nnyo. (Engero 10:4) Bwe munaakolera awamu, mujja kufuna “empeera ennungi” olw’ekyo kye munaaba mukoze.—Omubuulizi 4:9.
BYE MUYINZA OKUKOLA:
Musaleewo buli omu ku mmwe ky’anaakola okusobola okugonjoola ekizibu kye mulina
Buli luvannyuma lw’ekiseera mukubaganye ebirowoozo mumanye we mutuuse

robotstxt: allowed

filter: keep


text:
Essuula 2
1 Ne biggwa okukola eggulu n'ensi n'eggye lyabyo lyonna.
2 Katonda n'amalira ku lunaku olw'omusanvu mu mirimu gye gye yakola; n'awummulira ku lunaku olw'omusanvu mu mirimu gye gyonna gye yakola.
3 Katonda n'awa omukisa olunaku olw'omusanvu n'alutukuza: kubanga olwo lwe yawummuliramu mu mirimu gye gyonna Katonda gye yatonda gye yakola.
4 Bwe lityo ezzadde ery'eggulu n'ensi bwe lyatondebwa, ku lunaku Mukama Katonda lwe yakolerako ensi n'eggulu.
5 Na buli muti ogw'omu nsiko nga tegunnaba kubeerawo mu nsi, na buli muddo ogw'omu nsiko nga tegunnaba kumera: kubanga Mukama Katonda yali nga tannaba kutonnyesa nkuba ku nsi, nga tewali muntu alima ensi;
6 naye olufu ne lulinnya okuva mu nsi, ne lutonnya amazzi ku nsi yonna.
7 Mukama Katonda n'abumba omuntu, n'enfuufu y'ensi, n'amufuuwamu mu nnyindo omukka ogw'obulamu; omuntu n'afuuka omukka omulamu.
8 Mukama Katonda n'asimba olusuku mu Aden ku luuyi olw'ebuvanjuba; n'ateeka omwo omuntu gwe yabumba.
9 Mukama Katonda n'ameza mu nsi buli muti ogusanyusa amaaso omulungi okulya; n'omuti ogw'obulamu wakati mu lusuku, n'omuti ogw'okumanya obulungi n'obubi.
10 Omugga ne gusibuka mu Adeni okufukiriranga amazzi mu lusuku; ne gwawukanamu ne gufuuka emitwe ena.
11 Ogw'olubereberye erinnya lyagwo Pisoni; ogwo gwe gwetooloola ensi yonna eya Kavina, erimu zaabu;
12 ne zaabu ey'omu nsi eri nnungi: mulimu bedola n'amayinja sokamu.
13 N'erinnya ly'omugga ogw'okubiri Gikoni: ogwo gwe gwetooloola ensi yonna eya Kkuusi.
14 N'erinnya ly'omugga ogw'okusatu Kidekeri: ogwo gwe guyita ku mabbali g'e Bwasuli. N'omugga ogw'okuna Fulaati.
15 Mukama Katonda n'atwala omuntu, n'amuteeka mu lusuku Adeni alulimenga alukuumenga.
16 Mukama Katonda n'alagira omuntu n'amugamba nti Buli muti ogw'omu lusuku olyangako nga bw'onooyagalanga:
17 naye omuti ogw'okumanya obulungi n'obubi togulyangako: kubanga olunaku lw'oligulyako tolirema kufa.
18 Mukama Katonda n'ayogera nti Si kirungi omuntu okubeeranga yekka; n'amukolera omubeezi amusaanira.
19 Mukama Katonda n'akola n'ettaka buli nsolo ey'omu nsiko, na buli ekibuuka waggulu; n'abireetera omuntu, okulaba bw'anaabiyita: n'omuntu buli lye yayita ekitonde kyonna ekiramu eryo lye linnya lyakyo.
20 Omuntu n'abituuma amannya buli nsolo n'ekibuuka waggulu na buli nsolo ey'omu nsiko; naye omuntu nga tannalaba mubeezi amusaanira.
21 Mukama Katonda n'aleetera omuntu otulo tungi, ne yeebaka; n'amuggyamu olubiriizi lumu, n'azzaawo ennyama mu kifo kyalwo.
22 Mukama Katonda n'azimba olubiriizi, lw'aggye mu muntu, okuba omukazi, n'amuleeta eri omuntu.
23 Omuntu n'ayogera nti Ono nno lye ggumba erivudde mu magumba gange, ye nnyama evudde mu nnyama yange: naye anaayitibwanga mukazi, kubanga aggiddwa mu musajja.
24 Omusajja ky'anaavanga aleka kitaawe ne nnyina, ne yeetaba ne mukazi we: nabo banaabanga omubiri gumu.
25 Bombi baali bwereere, omusajja ne mukazi we, so tebaakwatibwa nsonyi.


text:
KIZIBU okwogera ku liizi eya Kyapa mu ngalo kubanga nagenze mu kakiiko k’ebyettaka e Mmengo bampe ku ffoomu ya liizi ndabe bw’ejjuzibwamu oba nange nsobola okugifuna ne bannamba nti teriiyo!
Liizi ebeera kontulakiti wakati wa nnannyini ttaka n’omuntu agifuna. Liizi za njawulo era buli muntu abeera n’obukodyo bwe bw’ayinza okuteeka mu liizi okusinzira ku kigendererwa .
Liizi eyinza okubeera ennungi oba embi okusinziira ku ngeri gy’ebagiddwaamu ate nnannyini liizi waddembe okugizza obuggya oba okugaana.
Zibeeramu obukwakkulizo obwetaagisa okumala okwekenneenya nga tonnaba kugiteekako mukono.
Liizi gye bakolera Mehta eyinza okuba nga tefaanagana gye bakukoledde mu kaseera kano.
Noolwekyo Mmengo obutayombagana na bantu twandibadde tusooka okutegeera liizi eno.
Kyandibadde kirungi oweekibanja agenda okufuna liizi eno okusooka okumanya ebiri emabega waayo.
Okwewala entalo, Mmengo liizi egisse mu lujjudde bagirage abantu bw’efaanana, bagisomese abantu bagitegeere.
Liizi eno tegoberedde nnono n’obulombolombo bwa Buganda.
Yandibadde esooka mu Lukiiko n’ekubaganyizibwako ebirowoozo kubanga lutuulibwamu abantu ab’enjawulo abakiikirira Buganda oluvannyuma kabinenti n’ekyogerako .
Abaleese enkola eno tebeebuuzizza ku bantu baabulijjo bannanyini ttaka ku nsonga eno ekitegeeza nti nabo basigala mu bbanga .
Nsaba Katikkiro aleme kugoberera nkola ya gavumenti ya wakati egaana abantu baabulijjo okwogera ku nsonga zino.
Abantu bano buli lwe boogera ku bukyamu n’obulungi obuli mu nkola ya Kyapa mu ngalo kibeera kikendeeza obuzibu Katikkiro bw’atuddeko.
Katikkiro mmwebaza kubanga afubye okuwandiisa ebibanja byaffe twewale enkaayana ezibaddewo naye tekitegeeza nti omuntu bw’awandiisibwa ayingira butereevu mu nkola ya liizi.
EBIZIBU KU TTAKA
Ebireese obuzibu ku ttaka mu Uganda biwerako naye ekisooka bwe butabeerawo nteekateeka nnunnamu ekwata ku byettaka mu gavumenti eya wakati ate ng’erabika yabuutikira gavumenti ezeebitundu ezaali zimanyi ku nkola y’ettaka.
Bangi okwogera ku ttaka balyogerako lwa Buganda. Ng’Abazungu tebannajja mu Buganda, ettaka lyakulemberwanga Kabaka nga ye muyima.
Mu Buganda bwe twogera ku Kabaka tetutegeeza muntu alimu nga Mutebi, wabula tutegeeza Obwakabaka. Mu lulimi olutuufu, Kabaka yabeeranga omuyima wa byonna kubanga n’abantu tuli ba Kabaka, ettaka n’ebintu byonna.
Ettaka erisinga lyateekebwanga mu bika wabula nga mulimu ery’ennono nga bw’owulira nti Obuganda bwaliwanga Amasiro, abakungu abalabirira Obwakabaka n’ebirala.
Omuzungu bwe yajja n’atuyigiriza okupima ettaka tusobole okulibala mu sikweya mayiro. Era mu ndagaano ya 1900 ekyo kyakolebwa.
Sikweya Mayiro 8000 lyagabanyizibwa abakungu nga Bakatikkiro, sikweya mayiro 350 za lusuku lwa Kabaka nga mwalimu eza bannaalinnya.
Wabula sikweya mayiro 9000 zaakwasibwa Gavana azikuume ku lw’abantu.
Ettaka bwe lyagabibwa mu 1900, lyaleetawo endooliito kubanga abantu bonna tebaafuna ttaka. Kino kye kyavaako okuteekawo etteeka ly’ettaka mu 1928.
Kye kyavaako okuleeta ekintu kye bayita ekibanja. Ekibanja kyava mu mbeera ya bantu abamu abataafuna ttaka . Era bannyini ttaka be baabawaayo ebibanja wabula nga basigala babanjibwa Obusuulu n’envujjo.
Ebiseera ebyo twabipimisanga luwaanyi oba omulamula era ebibanja twabikuuma era ng’omutongole amanyi bulungi omuntu w’ayita nga tetunnaba kufuna bano ababbi b’ettaka aba LC.
Okuva mu 1928 tewaddayo kubeerawo nkaayana era abamu ku bannannyini ttaka be baayitanga abasenze okutuula ku ttaka lyabwe.
EMIVUYO KU TTAKA
Omuzungu bwe yali ava wano 1961 ng’ateekateeka okutuddiza obuyinza okutuggya mu bufuge, yakomyawo ebintu byaffe byonna n’ettaka lye baali bakuuma era wano we wasibuka ekya Buganda Land Board.
Abazungu baddira abakumpanya ne babateera obukulembeze okuva ku Obote okutuuka kati.
Olw’okuba gavumenti ya wakati yalemererwa okuteekawo enteekateeka ennungi ey’okulabirira ettaka lyaffe amawanga mangi geetabise nga tebalina nteekateeka nga mu Buganda bwe bakola.
Era bano be baagendanga beesenza ku ttaka ly’omuntu erisangiddwaawo, sso ng’Omuganda nnakabala yali asooka kunoonya nnyini ttaka n’amweyanjulira.
Abantu bano balina emmundu, tebagambibwako kyokka nga gwe batiisa tolina mmundu. Kino kimu ku byongedde okutabula eby’ettaka .
Abali mu gavumenti eya wakati baateeka amateeka ku ttaka nga n’agamu gawagira okubba ettaka ly’abantu.
Okugeza, mu 1998 bassaawo etteeka nti ssinga omuntu asenga ku ttaka lyo okumala emyaka 12 nga tomugobyewo wabeera wafuuse wawe.
Kino kiringa agamba nti ssinga omuntu atwala kkooti yange n’amala nayo emyezi mukaaga nga simukutte nayo efuuka yiye. Kyannaku nti amateeka gano baagayisa mu Palamenti erina okuteeseza abantu okubaggya mu buzibu.
LIKWATIDDWA BUBI
Emitendera egyayitibwamu okukola etteeka lino mikyamu, bakola amateeka nga tebamaze kunoonyereza.
Amateeka gandibadde gakolebwa bannannyini ttaka mu bitundu. Gavumenti ya wakati yatandika mu 1962 kyokka ettaka lyaliwo okuva mu butonde.
Ekitaataaganya ebyettaka be bantu abatali Bannayuganda okuyingizibwa mu ggwanga nga bakikola mu biti bya mirundi ebiri ate ne baweebwa ettaka.
Mulimu bamusigansimbi. Bano edda Buganda yali emanyi eky’okubakolera, ffe wano bwe twawoomerwa ssukaali wa Mehta, ettaka yalipangisa emyaka egyalagaanwa.
Omuyindi oba Omuzungu nga takkirizibwa kufuna ttaka. Ennaku zino yinvesita akyayinza okusinga nnannyini ttaka obuyinza!
Ekiti ekyokubiri nga kizibu n’okumanya nti weekiri be bayittibwa Abalaalo abava mu nsi ezituliraanye ne bayiika bangi awatali abakugira.
Bava e Rwanda, D.R Congo, Tanzania ne Burundi. Beewandiisa ne bafuna endagamuntu, bawambye ettaka n’okwesenza ku bibanja by’abantu.
Okugeza e Busunju, nnamwandu w’eyaliko minisita w’ebyemizannyo Owek. Ssemugabi alwanagana n’ekibinja bwe kityo ekyagala okutwala ettaka lyabwe era ensonga ziri mu kkooti.
BANDIRIKUTTE BATYA?
Gavumenti ya wakati bwe yandyagadde okuteekawo akakiiko kagiyambe okutereeza eby’ettaka kandibadde kava mu bannanyini ttaka okuva mu bitundu 15 eby’eggwanga .
Amawanga gano 15 era galambikibwa ku mulyango gwa palamenti okuli n’obubonero bwago. Kuliko Buganda, Bunyoro, Busoga, Kigezi, Ankole, Toro, West Nile, Madi, Lango, Acholi, Teso, Karlamoja, Sebei, Bugishu ne Bukedi nga be bakola eggwanga. Bano be bandibadde bavaamu akakiiko nga bannannyini kitundu era nga be beebuuzibwako.
Kati gavumenti eya wakati etaddewo akakiiko akakulirwa omulamuzi Bamugemereirwe ku byettaka.
Gwe nalabyeyo ng’ayinza okukiikirira Buganda ye Robert Sebunya, kyokka oyo muwi wa magezi owa Pulezidenti ate nga be bantu abawubisa Pulezidenti buli kiseera. Buli ggwanga lyandibadde liweereza omuntu waalyo mu kakiiko kano.


text:
Chapter 19
1 N'akalulu ak'okubiri ne kagwira Simyoni kye kika eky'abaana ba Simyoni ng'enda zaabwe bwe zaali: n'obusika bwabwe bwali wakati mu busika obw'abaana ba Yuda.
2 Ne balya obusika bwabwe, Beeruseba oba Seba, ne Molada;
3 ne Kazalusuali, ne Bala; ne Ezemu;
4 ne Erutoladi, ne Besuli, ne Koluma;
5 ne Zikulagi, ne Besumalukabosi ne Kazalususa;
6 ne Besulebaosi, ne Salukeni; ebibuga kkumi na bisatu n'ebyalo byabyo.
7 Ayini, Limmoni, ne Eseri, ne Asani; ebibuga bina n'ebyalo byabyo:
8 n'ebyalo byonna ebyetoolodde ebibuga ebyo okutuuka ku Baalasubeeri, Laama eky'obukiika obwa ddyo. Obwo bwe busika obw'ekika eky'abaana ba Simyoni ng'enda zaabwe bwe zaali:
9 Mu kitundu eky'abaana ba Yuda mwe mwava obusika obw'abaana ba Simyoni: kubanga omugabo ogw'abaana ba Yuda gwabalema okubuna: abaana ba Simyoni kyebaava balya obusika wakati mu busika bwabwe:
10 N'akalulu ak'okusatu ne kajja ku baana ba Zebbulooni ng'enda zaabwe bwe zaali: n'ensalo ey'obusika bwabwe yatuuka ku Salidi:
11 n'ensalo yaabwe n'erinnya ku luuyi olw'ebugwanjuba, n'etuuka ku Malala, n'etuuka ku Dabbesesi; n'etuuka ku mugga Yokuneamu we kiraba;
12 n'eva ku Salidi n'ekyamira ku luuyi olw'ebuvanjuba okutuuka ku nsalo ey'e Kisulosutaboli; n'ebuna ku Daberasi, n'erinnya ku Yafiya;
13 n'eva eyo n'eyita ku luuyi olw'ebavanjuba n'etuuka ku Gasukeferi, ku Esukazini; n'ekoma ku Limmoni ekituuka ku Nea.
14 ensalo ne yeetooloola ku luuyi olw'obukiika obwa kkono n'etuuka ku Kannasoni n'enkomerero zaayo zaali ku kiwonvu Ifutakeri;
15 ne Kattasi, ne Nakalali, ne Simuloni, ne Idala, ne Besirekemu: ebibuga kkumi na bibiri n'ebyalo byabyo.
16 Obwo bwe busika obw'abaana ba Zebbulooni ng'enda zaabwe bwe zaali, ebibuga ebyo n'ebyalo byabyo.
17 Akalulu ak'okuna ne kakwata Isakaali, be baana ba Isakaali ng'enda zaabwe bwe zaali.
18 N'ensalo yaabwe n'etuuka ku Yezuleeri, ne Kesulosi, ne Sunemu;
19 ne Kafalaimu, ne Sioni, ne Anakalasi;
20 ne Labbisi, ne Kisioni, ne Ebezi:
21 ne Lemesi, ne Engannimu, ne Enkadda, ne Besupazzezi;
22 ensalo n'etuuka ku Taboli, ne Sakazuma, ne Besusemesi; n'enkomerero z'ensalo yaabwe zaali ku Yoludaani: ebibuga kkumi na mukaaga n'ebyalo byabyo.
23 Obwo bwe busika obw'ekika eky'abaana ba Isakaali: ng'enda zaabwe bwe zaali, ebibuga n'ebyalo byabyo.
24 N'akalulu ak'okutaano ne kakwata ekika eky'abaana ba Aseri ng'enda zaabwe bwe zaali.
25 N'ensalo yaabwe yali Kerukasi, ne Kali, ne Beteni, ne Akusafu;
26 ne Alammereki, ne Amadi, ne Misali; n'etuuka ku Kalumeeri ku luuyi olw'ebugwanjuba, ne ku Sikolulibunasi;
27 n'ekyamira ku luuyi olw'ebugwanjuba n'etuuka ku Besudagoni, n'etuuka ku Zebbulooni, ne ku kiwonvu Ifutakeri ku luuyi olw'obukiika obwa kkono okutuuka ku Besuemeki ne Neyeri; n'ebuna ku Kabuli ku mukono ogwa kkono,
28 ne Ebuloni, ne Lekobu, ne Kammoni, ne Kana, okutuuka ku Sidoni ekinene;
29 ensalo n'ekyamira ku Laama, ne ku kibuga ekiriko ekigo Tuulo; ensalo n'ekyamira ku Kosa; n'enkomerero zaayo zaali ku nnyanja mu nsi eriraanye Akuzibu:
30 era ne Uma, ne Afiki, ne Lekobu: ebibuga amakumi abiri mu bibiri n'ebyalo byabyo:
31 Obwo bwe busika obw'ekika eky'abaana ba Aseri ng'enda zaabwe bwe zaali, ebibuga ebyo n'ebyalo byabyo.
32 Akalulu ak'omukaaga ne kagwira abaana ba Nafataali, be baana ba Nafutaali ng'enda zaabwe bwe zaali.
33 N'ensalo yaabwe yava ku Kerefu, okuva ku mwera oguli mu Zaanannimu, ne Adaminekebu, ne Yabuneeri, okutuuka ku Lakkumu; n'enkomerero zaayo zaali ku Yoludaani:
34 ensalo n’ekyamira ku luuyi olw'ebugwanjuba n'etuuka ku Azunosutaboli, n’eva eyo n'ebuna ku Kukkoki; n'etuuka ku Zebbulooni ku luuyi olw'obukiika obwa ddyo, n'etuuka ku Aseri ku luuyi olw'ebugwanjuba, ne ku Yuda ku Yoludaani ku luuyi olw'ebuvanjuba.
35 N'ebibuga ebiriko ebigo byali Ziddimu, Zeri, ne Kammasi, Lakkasi, ne Kinneresi;
36 ne Adama, ne Laama, ne Kazoli;
37 ne Kesedi, ne Ederei, ne Enkazoli;
38 ne Ironi, ne Migudaleri, Kolemu, ne Besuanasi, ne Besusemesi; ebibuga kkumi na mwenda n'ebyalo byabyo.
39 Obwo bwe busika obw'ekika eky'abaana ba Nafutaali ng'enda zaabwe bwe zaali, ebibuga n'ebyalo byabyo.
40 Akalulu ak'omusanvu ne kagwira ekika ky'abaana ba Daani ng'enda zaabwe bwe zaali.
41 N'ensalo ey'obusika bwabwe yali Zola, ne Esutaoli, ne Irusemesi;
42 ne Saalabbini, ne Ayalooni, ne Isula;
43 ne Eroni, ne Timuna, ne Ekuloni;
44 ne Eruteke, ne Gibbesoni, ne Baalasi;
45 ne Yekudi, ne Beneberaki, ne Gasulimmoni;
46 ne Meyalakoni, ne Lakoni, n'ensalo Yafo gye kiraba.
47 Ensalo ey'abaana ba Ddaani n'ebuna ensi etali yaabwe: kubanga abaana ba Ddaani baalinnya ne balwanyisa Lesemu, ne bakimenya, ne bakitta n'ekitala ne bakirya, ne bakibeeramu, ne bakituuma Lesemu Ddaani, lye linnya lya Ddaani jjajjaabwe.
48 Obwo bwe busika obw'ekika eky'abaana ba Ddaani ng'enda zaabwe bwe zaali, ebibuga ebyo n'ebyalo byabyo.
49 Bwe batyo bwe baamalira ddala okugaba ensi okuba obusika mu nsalo zaayo; n'abaana ba Isiraeri ne bawa Yoswa omwana wa Nuni obusika wakati waabwe:
50 nga Mukama bwe yalagira ne bamuwa ekibuga kye yasaba, ye Timunasusera mu nsi ey'ensozi eya Efulayimu n'azimba ekibuga n'abeera omwo.
51 Obwo bwe busika, Eriyazaali kabona ne Yoswa omwana wa Nuni n'emitwe (egy'ennyumba) za bakitaabwe ez'ebika eby'abaana ba Isiraeri bwe baagabanira n'obululu okuba obusika mu Siiro mu maaso ga Mukama mu mulyango ogw'eweema gye baakuŋŋaanirangamu. Bwe batyo bwe baamalira ddala okugabana ensi.


text:
Chapter 2
1 Awo olwatuuka mu mwezi Nisani mu mwaka ogw'amakumi abiri ogwa Alutagizerugizi kabaka, omwenge bwe gwali guli mu maaso ge, ne nsitula omwenge ne nguwa kabaka. Era obw'edda bwonna nga sinakuwaliranga mu maaso ge.
2 Kabaka n'aŋŋamba nti Kiki ekinakuwazizza amaaso go, okulwala nga tolwadde? kino si kigambo kirala wabula obuyinike obw'omu mutima. Awo ne ndyoka ntya nnyo.
3 Ne ŋŋamba kabaka nti Kakaba abe omulamu emirembe gyonna: kiki ekyandirobedde amaaso gange obutanakuwala, ekibuga, ekifo eky'amalaalo ga bajjajjange, nga kizise n'emiryango gyakyo nga gyokeddwa omuliro?
4 Awo kabaka n'aŋŋamba nti Weegayirira ki? Awo ne nsaba Katonda w'eggulu.
5 Ne ŋŋamba kabaka nti Kabaka bw'anaasiima, era oba ng'omuddu wo alabye ekisa mu maaso go, ontume e Yuda eri ekibuga eky'amalaalo ga bajjajjange nkizimbe.
6 Kabaka n'aŋŋamba, (kaddulubaale naye ng'atudde naye,) nti Olugendo lwo luliba lwa nnaku mmeka? era olidda ddi? Awo kabaka n'asiima okuntuma; ne mmulaga ekiseera.
7 Era nate ne ŋŋamba kabaka nti Kabaka bw'anaasiima, mpeebwe ebbaluwa eri abaamasaza abali emitala w'omugga, bampiseemu ntuuke mu Yuda;
8 n'ebbaluwa eri Asafu omukuumi w'ekibira kya kabaka, ampe emiti okubajja embaawo ez'enzigi z'ekigo eky'ennyumba era eza bbugwe w'ekibuga n'ez'ennyumba gye ndiyingira. Kabaka n'ampa olw'omukono omulungi ogwa Katonda wange ogwali ku nze.
9 Awo ne njija eri abaamasaza abaali emitala w'omugga ne mbawa ebbaluwa za kabaka. Era kabaka yali atumye nange abaami b'eggye n'abeebagala embalaasi.
10 Awo Sanubalaati Omukoloni ne Tobiya omuddu Omwamoni bwe baakiwulira, ne kibanakuwaza nnyo kubanga omusajja azze okugezaako okuyamba abaana ba Isiraeri.
11 Awo ne njija e Yerusaalemi ne mmalayo ennaku ssatu.
12 Ne ngolokoka kiro, nze n'abasajja si bangi wamu nange; so saabuulirako muntu Katonda wange kye yateeka mu mutima gwange okukolera Yerusaalemi: so nga tewaali nsolo nange wabula ensolo gye nneebagala.
13 Ne nvaamu kiro mu luggi olw'omu kiwonvu, nga nkwata ekkubo ery'oluzzi olw'ogusota n'omulyango ogw'obusa, ne nneetegereza bbugwe wa Yerusaalemi eyamenyekamenyeka, n'emiryango gyakyo gyali gyokeddwa omuliro.
14 Awo ne nneeyongerayo eri omulyango ogw'oluzzi n'ekidiba kya kabaka: naye nga tewali kkubo ensolo gye nneebagadde ly'eneeyitamu.
15 Awo ne nnyambuka kiro awali akagga, ne nneetegereza bbugwe; ne nkyuka ne nnyingira mu mulyango ogw'omu kiwonvu, ne nkomawo bwe ntyo.
16 Abakulu ne batamanya gye nnagenda newakubadde kye nnakola; era nnali sinnababuulira Abayudaaya newakubadde bakabona newakubadde abakungu newakubadde abafuga newakubadde abalala abaakola omulimu.
17 Awo ne mbagamba nti Mulaba bwe tuli obubi, Yerusaalemi bwe kizise, n'enzigi zaakyo zookeddwa omuliro: mujje tuzimbe bbugwe wa Yerusaalemi, tuleme okuba nate ekivume.
18 Ne mbabuulira omukono gwa Katonda wange bwe gwali omulungi ku nze; era n'ebigambo bya kabaka bye yambuulira. Ne boogera nti Tugolokoke tuzimbe. Awo ne banyweza emikono gyabwe olw'omulimu ogwo omulungi
19 Naye Sanubalaati Omukoloni ne Tobiya omuddu Omwamoni ne Gesemu Omuwalabu bwe baakiwulira ne batusekerera nnyo, ne batunyooma ne boogera nti Kigambo ki kino kye mukola? mwagala okujeemera kabaka?
20 Awo ne mbaddamu ne mbagamba nti Katonda w'eggulu ye alituwa omukisa; ffe abaddu be kyetuliva tugolokoka ne tuzimba naye mmwe temulina mugabo newakubadde ebyammwe newakubadde ekijjukizo mu Yerusaalemi.


text:
Janet Museveni Alabudde Abazaalisa
Minisita w’ebyenjigiriza n’emizannyo Janet Museveni akinooganyizza nga bwagenda okulaba nti ayongera okutereeza n’okulongoosa embeera z’abasawo nabantu abakola emirimu gyekikugu okusobola okumalawo empisa encucuufu mu bakozi ekika kinoi.
Minisita Museveni alabudde abazaalisa okwongera okubeera abegendereza nga bajjanjaba abazadde okusobola okukendeeza ku muwendo gwaba maama abafiira mu ssanya.
This post was syndicated from NBS TV. Click here to read the full text on the original website.
Follow us on twitter @theugandatoday
Leave a Reply
Be the First to Comment!


text:
ABASAWO b’ekinnansi n’abasamize mu Disitulikirti y’e Kiboga balabuddwa bakomye okukolagana n’abazigu abatwala emmundu mu masabo gaabwe nga bamaze okukola...
SSENTEBE wa disitulikiti y’e Wakiso Matia Lwanga Bwanika (ku ddyo) alagidde abakozi ba gavumenti okuva mu bizinensi y’okwegabanya emidaala mu butale babulekere...
AKULIRA okuteekerateekera ekibuga Kampala, George Agaba alagidde aba kkampuni ya Stiring Uganda Ltd, okuziika omwala gwe babadde basima nga bakola oluguudo...
ABAFAMIRE eyafiiridde mu kabenje mu Mabira babasabidde mu kkanisa ya All Saints e Nakasero mu kwazirana.
COL. Kiiza Besigye agambye nti eky’omumyuka wa ssentebe wa NRM mu buvanjuba Capt. Mike Mukula okuvaayo n’atandika okulwanirira ekkomo ku bisanja bya Pulezidenti...
Abantu abalina obulwadde bwa siriimu nga bajjanjabirwa mu ddwaaliro ekkulu ery’e Masaka basattira olw’ekyuma ekikebera obutoffaali okusinziirwa omulwadde...
POLIISI ya Owino ekoze ekikwekweto n’eyoola abavubuka 30 abagambibwa okutigomya abantu mu katale ka Owino, mu Kisenyi n’ebitundu ebyetoolodde Kampala....
POLIISI mu disitulikiti y’e Kayunga eriko embuzi munaana ezigambibwa okuba enzibe ze yakwatidde mu takisi mu kitoogo ky’e Katenga.
07 Jul 2017
07 Jul 2017
07 Jul 2017
07 Jul 2017
07 Jul 2017


text:
Edward Agaba, omu batuuze mu kitundu ategeezezza nti zaabadde ssaawa munaana (8) ez'emisana gy'olwa Mmande, ne balaba ennyonyi ya poliisi ng'etambulira wansi ddala okumpi n'amayumba gaabwe nga bwe yeetooloola ebyalo ebiriraanyeewo okuli; Mutungo, Bbiina ne Butabika era abamu baalowoozezza nti oba eremeredde mugaba waayo!
Ayongeddeko nti baagenze okulaba ng'ekka wansi okumpi n'enju ya mutuuze munnaabwe, Annet Nampijja, n'etikkukako akasolya nga kino kyavudde ku mpeewo ey'amaanyi n'omusinde ebyabaddewwo.
Nannyini nnyumba, Annet Nampijja agamba nti ennyonyi bwe yamaze okugitikkulako akasolya, omugoba waayo n'agitumbiiza mu bbanga ng'adda ku ludda lw'eddwaaliro lya Butabika era eno yamazeeyo eddakiika nga 45 n'ekomawo e Luzira akasolya, ennyonyi eno omugoba waayo yagitumbiizizza mu bbanga ng'ayolekera oludda lw'eddwaliro lya Butabika era yamazeeyo eddakiika 45 olwo n'agikomyawo n'agizza ku ludda lw'e Luzira.
Ruth Ddumba, mulirwana wa Nampijja agamba nti baafunye ebisago kuba bwe baalabye ng'ennyonyi etandise okukka wansi ne badduka za mbwa okutaasa obulamu nga balowooza egenda kubagwiira era abamu ne baggwiira bannaabwe.
Ono agamba nti ennyumba ye yayatise endabirwamu olw'omusinde gw'ennyonyi era ne ttivvi ye teyalutonze.
Nampijja ne Ddamba balaajanidde Poliisi okubazimbira amayumba gaabwe agaayonooneddwa ennyonnyi.
Moses Eliau Osega, omuduumizi wa poliisi ya Jinja Road, yalambudde ekifo kino n'abategeeza nga bw'agenda okukola lipoota ku nsonga z'ennyumba zaabwe ezaayonooneddwa agiwereze bakama be okuyamba amaka agaakoseddwa.


text:
OMWANA attottodde engeri muka kitaawe gy’abadde amutulugunyaamu n’atuuka n’okumuliisa empitambi nga kati abeera ku muliraano.
OMUWALA avuddeyo n’alaga omwana w’omugenzi Emmanuel Mayanja (AK47) owookuna ataabalibwa mu lumbe ate nga tewali atakimanyi mu nnyumba ya Mzee Mayanja....
OMUYIZI wa siniya 6 eyabadde agenze okuwuga ku Lido beach ne banne agudde mu nnynja n''afa
ABATUUZE b’e Mulago baagudde ku mwana ku nkya nga bamuzazise ku mabbali g’ekkubo n’ebbaluwa z’eddwaaliro kwe bamujjanjabira.
POLIISI ekola ku nsonga z’amaka eri ku muyiggo gwa mukazi eyakubye muwala we n’amunuula omukono. Christine Kyomugisha, 23, yaddukidde ku poliise ye Kawaala...
POLIISI eyigga omukazi agambibwa okukuba omwana we oluvannyuma n’amukanyuga n’agwa mu waya y’engoye eyamukutte mu bulago n’emusala nga yabuzeeko katono...
OMUKAZI ow’ettima wuuno agamibwa okwekobaana ne muliraanwa we ne basiba omwana wa muganda we gwe yamuwa okumuyamba ku mirimu gy’awaka emikono ne bamwokya...
OMUSAJJA abadde yeeyita omukozi wa KCCA e Ndeeba n’e Kabowa awambye omwana ow’emyaka omukaaga n’amusobyako n’oluvannyuma n’amutuga.
YAAYA, Jolly Tumuhirwe, eyatulugunya omwana wa mukama we asaliddwa ekibonerezo kya myaka 4 ng''ali mu nkomyo e Luzira.
OMUKOZI eyatulugunya omwana wa mukama we ategeezezza kkooti nti ekyamukubisa omwana bwali busungu ng’ayagala kwesasuza bazadde b’omwana abaali bamukuba...
07 Jul 2017
07 Jul 2017
07 Jul 2017
07 Jul 2017
07 Jul 2017


text:
Bya DEO GANNYANA
LYABADDE ssanyu jjereere ng’omukozi w’olupapula lwa Bukedde Nnaalongo Prossy Nanziri agattibwa mu bufumbo Obutukuvu ne bba Solomon Aaron Muyita omwogezi w'ekitongole Ekiramuzi.
Ku ssaawa 6:00 zennyini abagole baayingiddewo nga beevuga mu mmotoka embikkule era essaawa y’okugatta bwe yatuuse omuko era mukulu wa Nanziri, Rev. Fr. Oscar Ssuuna yamututte ewa kabona okumugatta.
Okugatta kwabadde mu Kkanisa ya All Saints Church e Nakasero era nga baagattiddwa Rev. Canon Geoffrey Byarugaba eyabakubirizza okuwa obufumbo bwabwe ekitiibwa.
Ekkanisa yabadde ekubyeko abakozi okuva mu kitongole ekiramuzi abaabadde bakulembeddwaamu Ssaabalamuzi Bart Katureebe, Eyaliko Ssaabawolereza wa Gavumenti Fred Ruhindi, omulamuzi Catherine Bamugemereire n’abalala bangi.
Ate ng’oludda olulala luliko abakozi ba Bukedde abaabadde bakulembeddwaamu akulira empapula z’amawulire ez’ennimi ennansi, Godfrey Kulubya, atuukirwako amawulire ga Bukedde Richard Kayiira Ssaalongo, ow’ebyemizannyo, Kato Kawuma n’abalala.
Oluvannyuma abagole baasembezza abagenyi baabwe mu bimuli bya Moonland Gardens e Nsambya.


text:
Bino wandyagadde okubisoma mu %%?
Bayibuli Eri ku Mukutu Gwaffe | ENKYUSA EY'ENSI EMPYA EY'EBYAWANDIIKIBWA EBITUKUVU
Bino wandyagadde okubisoma mu %%?
12 Mu kiseera ekyo, abantu nkumi na nkumi baakuŋŋaana ne batuuka n’okulinnyaganako, n’asookera ku bayigirizwa be n’abagamba nti: “Mwegendereze ekizimbulukusa ky’Abafalisaayo, nga bwe bunnanfuusi.+
2 Naye tewali kyakwekebwa ekitalikwekulwa, era tewali kyama ekitalimanyibwa.+
3 N’olwekyo, ebyo bye mwogerera mu kizikiza biriwulirwa mu kitangaala, era bye mwogerera mu kaama nga muli mu bisenge, birirangirirwa waggulu ku nnyumba.
4 Ate era mbagamba mmwe mikwano gyange,+ temutya abo abatta omubiri naye ng’oluvannyuma lw’ekyo tebalina kisingawo kye bayinza kukola.+
5 Naye ka mbalage gwe mulina okutya: Mutye Oyo amala okutta ate n’aba n’obuyinza okusuula omuntu mu Ggeyeena.+ Mbagamba nti, mutye Oyo.+
6 Enkazaluggya ttaano tezigula ssente bbiri ez’omuwendo omutono ennyo? Kyokka tewali n’emu ku zo Katonda gye yeerabira.+
7 Naye mmwe n’omuwendo gw’enviiri eziri ku mitwe gyammwe gumanyiddwa.+ Temutya; muli ba muwendo nnyo okusinga enkazaluggya ennyingi.+
8 “Mbagamba nti, buli anjatula mu maaso g’abantu,+ Omwana w’omuntu naye alimwatula mu maaso ga bamalayika ba Katonda.+
9 Naye buli anneegaanira mu maaso g’abantu, Omwana w’omuntu naye alimwegaanira mu maaso ga bamalayika ba Katonda.+
10 Era buli muntu ayogera obubi ku Mwana w’omuntu, alisonyiyibwa; naye avvoola omwoyo omutukuvu talisonyiyibwa.+
11 Bwe babatwalanga mu nkiiko z’abantu n’eri abakungu ba gavumenti n’ab’obuyinza, temweraliikiriranga ngeri gye muneewozaako oba kye munaayogera;+
12 kubanga omwoyo omutukuvu gulibayigiriza ku ssaawa eyo yennyini ebintu bye musaanidde okwogera.”+
13 Omu ku abo abaali mu kibiina ky’abantu n’amugamba nti: “Omuyigiriza, gamba muganda wange angabanyize ku by’obusika.”
14 N’amugamba nti: “Ani yannonda okuba omulamuzi wammwe oba oyo ow’okubagabanyizaamu ebyammwe?”
15 N’abagamba nti: “Mutunule era mwekuume okwegomba okwa buli ngeri,+ kubanga omuntu ne bw’aba n’ebintu ebingi, ebintu ebingi by’aba nabyo si bye bimuwa obulamu.”+
16 Awo n’abagerera olugero ng’agamba nti: “Ennimiro y’omusajja omu omugagga yabala nnyo.
17 N’atandika okulowooza mu mutima gwe nti: ‘Nnaakola ntya kati nga sirina we nkuŋŋaanyiza birime byange?’
18 Awo n’agamba nti, ‘Nja kukola bwe nti:+ Nja kumenya amawanika gange nzimbe agasingako obunene era omwo mwe nja okukuŋŋaanyiza ebirime byange byonna eby’empeke n’ebintu byange byonna ebirungi;
19 era nja kwegamba nti: “Olina ebintu ebirungi bingi ebinaakumazaako emyaka mingi; weewummulire, olye, onywe, era osanyuke.”’
20 Naye Katonda n’amugamba nti, ‘Musirusiru ggwe, mu kiro kino bagenda kukuggyako obulamu bwo. Kati olwo ani agenda okutwala ebintu by’oterese?’+
21 Bwe kityo bwe kibeera eri omuntu eyeeterekera eby’obugagga naye nga si mugagga mu maaso ga Katonda.”+
22 Awo n’agamba abayigirizwa be nti: “Kyenva mbagamba nti, mulekere awo okweraliikirira ebikwata ku bulamu bwammwe, nti munaalya ki, oba ebikwata ku mibiri gyammwe, nti munaayambala ki.+
23 Kubanga obulamu bwa muwendo okusinga emmere, n’omubiri gwa muwendo okusinga eby’okwambala.
24 Mutunuulire nnamuŋŋoona: tezisiga, tezikungula, era tezirina ggwanika, kyokka Katonda aziriisa.+ Mmwe temuli ba muwendo nnyo okusinga ebinyonyi?+
25 Ani ku mmwe bwe yeeraliikirira ayinza okwongerako wadde akatono ku kiseera ky’obulamu bwe?
26 N’olwekyo, bwe muba nga temuyinza kukola kintu kitono ng’ekyo, lwaki mweraliikirira ebintu ebirala?+
27 Mulowooze ku ngeri amalanga gye gakulamu: Tegakuluusana, wadde okuluka engoye; naye mbagamba nti ne Sulemaani mu kitiibwa kye kyonna teyayambala ng’erimu ku go.+
28 Bwe kiba nti bw’atyo Katonda bw’ayambaza omuddo ogw’oku ttale, ogubeerawo leero ate enkya ne gusuulibwa mu kikoomi, taasingewo nnyo okubambaza mmwe, mmwe abalina okukkiriza okutono!
29 Kale, mulekere awo okweraliikirira kye munaalya ne kye munaanywa;+
30 kubanga ebintu ebyo byonna amawanga ag’ensi bye geemaliddeko okunoonya; Kitammwe akimanyi nti ebintu ebyo mubyetaaga.+
31 Wabula munoonyenga Obwakabaka bwe, era ebintu ebyo biribongerwako.+
32 “Temutya mmwe ekisibo ekitono,+ kubanga Kitammwe asazeewo okubawa Obwakabaka.+
33 Mutunde ebintu byammwe mugabire abaavu.+ Mwekolere ensawo ezitakaddiwa omuteekebwa ssente, eky’obugagga eky’olubeerera mu ggulu,+ omubbi gy’atatuuka era ebiwuka gye bitayinza kukiriira.
34 Kubanga eby’obugagga byammwe gye bibeera, n’emitima gyammwe gye gibeera.
35 “Mubeere nga mwambadde era nga mweteeseteese,+ era n’ettaala zammwe muzikuume nga zaaka,+
36 era mubeere ng’abasajja abalindirira mukama waabwe okudda+ okuva ku mbaga ey’obugole+ ne kiba nti bw’atuuka n’akonkona, amangu ago bamuggulirawo.
37 Balina essanyu abaddu abo mukama waabwe b’asanga nga batunula! Mazima mbagamba nti, ajja kwambala ebyambalo eby’okuweererezaamu, abatuuze ku mmeeza, abaweereze.
38 Era bw’atuuka mu kisisimuka eky’okubiri, wadde eky’okusatu n’abasanga nga batunula, abaddu abo baba n’essanyu!
39 Naye mumanye kino nti, singa nnyini nnyumba yali amanyi ekiseera omubbi kye yandijjiddemu, teyandiganyizza nnyumba ye kumenyebwa.+
40 Kale nammwe mubeere beetegefu, kubanga Omwana w’omuntu ajjira mu kiseera kye mutamusuubiriramu.”+
41 Awo Peetero n’amugamba nti: “Mukama waffe, olugero luno olugeredde ffe oba olugeredde bonna?”
42 Mukama waffe n’agamba nti: “Ddala omuwanika omwesigwa era ow’amagezi y’ani, mukama we gw’alisigira abaweereza be okubawanga emmere ebamala mu kiseera ekituufu?+
43 Omuddu oyo aba n’essanyu mukama we bw’ajja n’amusanga ng’akola bw’atyo!
44 Mazima mbagamba nti alimusigira ebintu bye byonna.
45 Naye singa omuddu oyo agamba mu mutima gwe nti, ‘Mukama wange aluddewo okujja,’ n’atandika okukuba abaddu n’abazaana, era n’okulya, n’okunywa, n’okutamiira,+
46 mukama w’omuddu oyo alijjira ku lunaku lw’atamusuubirirako ne mu ssaawa gy’atamanyi, era alimubonereza nnyo era n’amuteeka wamu n’abo abatali beesigwa.
47 Omuddu oyo eyategeera mukama we ky’ayagala naye n’ateeteekateeka oba n’atakola nga mukama we bwe yamulagira, alikubibwa emiggo mingi.+
48 Naye oyo ataategeera kyokka n’akola ebintu ebimugwanyiza okukubibwa emiggo, alikubibwa mitono. Mazima ddala oyo yenna eyaweebwa ebingi, alisabibwa bingi, era oyo eyakwasibwa ebingi, alisabibwa ebisingawo.+
49 “Nnajja kukoleeza muliro ku nsi; bwe guba nga gumaze okukoleera, kiki ekirala kye mba nkyayagala?
50 Mazima ddala waliwo okubatizibwa kwe ŋŋenda okubatizibwa, era nga nnina ennaku ya maanyi okutuusa lwe kuliggwa!+
51 Mulowooza nnajja kuleeta mirembe ku nsi? Nedda; mazima mbagamba nti sajja kuleeta mirembe wabula enjawukana.+
52 Okuva leero abantu bataano mu nju emu baliba tebakwatagana; abasatu nga tebakwatagana n’ababiri, n’ababiri nga tebakwatagana n’abasatu.
53 Bano baliba tebakwatagana: taata ne mutabani we, mutabani ne taata we, maama ne muwala we, omuwala ne maama we, nnyazaala ne muka mwana, muka mwana ne nnyazaala we.”+
54 Awo n’agamba n’ekibiina ky’abantu nti: “Bwe mulaba ebire nga biva ebugwanjuba, amangu ago mugamba nti, ‘Enkuba ey’amaanyi ejja,’ era bwe kityo bwe kiba.
55 Era bwe mulaba embuyaga eva mu bukiikaddyo ng’ekunta, mugamba nti, ‘Ebbugumu lijja kuba lingi,’ era bwe kityo bwe kiba.
56 Bannanfuusi mmwe, mumanyi okwekenneenya endabika y’ensi n’ey’eggulu, naye lwaki temumanyi kwekenneenya biseera bino?+
57 Lwaki eky’obutuukirivu nakyo temukyesalirawo?
58 Ng’ekyokulabirako, ggwe n’oyo akuvunaana bwe muba mugenda ew’oyo ali mu buyinza, fuba okutabagana naye nga mukyali mu kkubo, aleme okukuwaayo eri omulamuzi, ate omulamuzi n’akuwaayo eri omuweereza w’omu kkooti, n’omuweereza w’omu kkooti n’akusuula mu kkomera.+
59 Nkugamba nti, tolivaayo okutuusa ng’omaze okusasula ssente yo esembayo obutono.”
Weereza Abalala
Weereza Abalala
ENKYUSA EY'ENSI EMPYA EY'EBYAWANDIIKIBWA EBITUKUVU
Lukka 12
Luganda
Soma Bayibuli ku Intaneeti
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg


text:
Okubikkulirwa
1 Okubikkulirwa kwa Yesu Kristo Katonda kwe yamuwa+ okulaga abaddu be+ ebintu ebiteekwa okubaawo amangu. Era Yesu yatuma malayika we n’ategeeza omuddu we Yokaana+ okubikkulirwa okwo mu bubonero. 2 Yokaana yawa obujulirwa ku kigambo Katonda kye yawa, ne ku bujulirwa Yesu Kristo bwe yawa, kwe kugamba, ku bintu byonna bye yalaba. 3 Alina essanyu oyo asoma mu ddoboozi eriwulikika ebigambo by’obunnabbi buno, n’abo ababiwulira era abakwata ebintu ebiwandiikiddwa mu bwo,+ kubanga ekiseera ekigereke kiri kumpi.
4 Nze Yokaana mpandiikira ebibiina omusanvu+ ebiri mu ssaza ly’e Asiya:
Mbaagaliza ekisa eky’ensusso n’emirembe ebiva eri “Oyo aliwo era eyaliwo era agenda okujja,”+ n’eri emyoyo omusanvu+ egiri mu maaso g’entebe ye, 5 n’eri Yesu Kristo, “Omujulirwa Omwesigwa,”+ “Omubereberye okuva mu bafu,”+ era “Omufuzi wa bakabaka b’ensi.”+
Oyo atwagala+ era eyatusumulula okuva mu bibi byaffe okuyitira mu musaayi gwe+— 6 n’atufuula obwakabaka,+ bakabona+ ba Katonda we era Kitaawe—aweebwe ekitiibwa n’obuyinza emirembe n’emirembe. Amiina.
7 Laba! Ajja n’ebire era buli liiso lirimulaba,+ era n’abo abaamufumita balimulaba; era ebika byonna eby’oku nsi birikuba ebiwoobe ku lulwe.+ Weewaawo, Amiina.
8 “Nze Alufa era nze Omega,*+ aliwo era eyaliwo era agenda okujja, Omuyinza w’Ebintu Byonna,”+ bw’atyo Yakuwa* Katonda bw’agamba.
9 Nze Yokaana muganda wammwe, era agabana nammwe ku kubonaabona+ ne ku bwakabaka+ era ne ku kugumiikiriza+ ng’omugoberezi wa Yesu,+ nnali ku kizinga ekiyitibwa Patumo olw’okwogera ebikwata ku Katonda n’olw’okuwa obujulirwa ku Yesu. 10 Omwoyo omutukuvu gwantwala mu lunaku lwa Mukama waffe ne mpulira eddoboozi eddene emabega wange eryalinga ery’ekkondeere, 11 nga ligamba nti: “By’olaba biwandiike mu muzingo oguweereze ebibiina omusanvu: eky’e Efeso,+ eky’e Sumuna,+ eky’e Perugamo,+ eky’e Suwatira,+ eky’e Saadi,+ eky’e Firaderufiya,+ n’eky’e Lawodikiya.”+
12 Awo ne nkyuka okulaba eyali ayogera nange, era bwe nnakyuka, ne ndaba ebikondo by’ettaala ebya zzaabu musanvu,+ 13 era wakati w’ebikondo by’ettaala waaliwo eyali afaanana ng’omwana w’omuntu+ ng’ayambadde ekyambalo ekituukira ddala ku bigere, era nga yeesibye mu kifuba omusipi ogwa zzaabu. 14 Omutwe gwe n’enviiri ze byali byeru ng’ebyoya by’endiga ebyeru, era byali byeru ng’omuzira. Ate amaaso ge gaali ng’ennimi z’omuliro,+ 15 era ebigere bye byali ng’ekikomo ekirungi+ ekyakaayakana mu kyoto mwe basaanuusiza ebyuma; eddoboozi lye lyali ng’ery’amazzi amangi agayira. 16 Yalina emmunyeenye musanvu+ mu mukono gwe ogwa ddyo era mu kamwa ke mwali muvaamu ekitala ekyogi, ekiwanvu, ekisala eruuyi n’eruuyi,+ era obwenyi bwe bwali ng’enjuba eyaka ennyo.+ 17 Bwe nnamulaba, ne ngwa ku bigere bye nga nninga afudde.
N’ankwatako n’omukono gwe ogwa ddyo n’aŋŋamba nti: “Totya. Nze ow’Olubereberye+ era ow’Enkomerero,+ 18 era omulamu;+ nnafa,+ naye laba! kati ndi mulamu emirembe n’emirembe,+ era nnina ebisumuluzo by’okufa n’eby’amagombe.*+ 19 N’olwekyo, wandiika ebintu by’olabye n’ebiriwo n’ebigenda okubaawo oluvannyuma lwa bino. 20 Amakulu g’ekyama ekitukuvu eky’emmunyeenye omusanvu z’olabye mu mukono gwange ogwa ddyo, n’ag’ebikondo by’ettaala ebya zzaabu omusanvu ge gano: Emmunyeenye omusanvu zitegeeza bamalayika ab’ebibiina omusanvu, ate ebikondo by’ettaala omusanvu bitegeeza ebibiina omusanvu.+


text:
Oyagala mukazi alina bisaanyizo ki? Njagala alabika obulungi, akola, alina eddiini, amanyi omukwano nga tasussa baana babiri ng’ali wakati w’emyaka 30-35....
Oyagala musajja ali mu mbeera ki? Njagala musajja waabuvunanyizibwa, akola alina empisa, afaayo, atya Katonda, asobola okundabirira, okuva ku myaka 30-35...
Njagala musajja Omusiraamu, eyazimba, ow’empisa sifuddeyo oba alina abaana naye nga mwetegefu okwekebeza omusaayi n'okunkuba kadaali kuba nange kye kimu...
nnenda kumukuuma nga musanyufu ekiseera kyonna ng’omukyala eyatuuzibwa.
Njagala musajja alina empisa, eyazimba, alina omulimu ogusobola okutubeezaawo n'abaana bange, ali wakati w’emyaka 30-35, alina eddiini nga si Musiraamu...
Njagala mukazi alina empisa, muwanvu, mweru ali wakati w’emyaka 20- 25, alina omulimu nga mwetegefu okwekebeza omusaayi
Onoonya mukazi afaanana atya? Njagala mukazi atazaalangako, omwetegefu okwekebeza omusaayi, ali wakati w’emyaka 18- 30, omwetegefu okugenda mu bakadde,...
Kati owulira oyagala musajja alina bisaanyizo ki? Njagala eyazimba, alina empisa, amanyi omukwano, afaayo, amanyi omukwano, ng’ali wakati w’emyaka 35-50...
Obutabeera na musajja kye kisinze okumalako emirembe
Nnoonya omwami ow’emyaka ekyokukola 40-50, akola, eyazimba nga mwetegefu okwekebeza omusaayi. Nze nnina wooteeri. Ali siriyaasi kuba 0782198926.
25 Jun 2017
25 Jun 2017
25 Jun 2017
25 Jun 2017
25 Jun 2017


text:
Abatta Andrew Felix Kaweesi balumbye muganda we ne bamulaalika okumutta ssinga tava mu musango.
Mulimu ensonga 6 eziwadde Dr. Stella Nyanzi amaanyi.
Mu Nsi Mawuuno: Tukulaze engeri olutalo gye luwomoggodde Syria n’embiranye eriwo wakati wa Amerika ne Russia mu nsiitaano eno.
Mu Ono ye Kampala: Ababbiddwaako nnamba puleeti za mmotoka battottodde engeri gye bafereddwa ne babaggyamu ssente so nga n’ababbi baboogezza obukodyo bwe bakozesa.
Mu Byemizannyo: Tukulaze engeri Real Madrid gy’ewera okumalawo eggayangano Bayern gy’egirinako mu semi za Champions League.
Bino byonna mu Bukedde wo omuganzi.


text:
Bya SOFIA NALULE
WAAKIRI wandinnambye ekyakuli ku mutima nga tonnafa oba n’ondoosa naye n’ondeka mu bulamu buno obw’oku nsi obutaliiko gwe nneeyabiza!
”Mercy Kigozi ow’e Lugoba buli lw’alowooza ku mukulu we, omugenzi Costa Nansubuga ebyo bye bimujjira.
Agamba: Buli lwe nzijukira omukwano gwe nalina ne mukulu wange, omugenzi Nansubuga amaziga gampitamu. Ono tetwakomanga ku kwambala ngoye ffembi naye twagabananga buli kintu ne kituleetera n’abantu abamu okutuyita abalongo.
Nansubuga yali mukulu wange ate ow’omukwano nfa nfe. Twali tugatta maama nga bakitaffe ba njawulo naye nga toyinza kumanya.
Bwe nazaalibwa, Nansubuga yali tayagala kuva wendi. Maama yannyumiza nti n’abeewaabwe bwe baali bamutwala lwali lutalo ng’agamba waakiri nange bantwale.
Nga bwe bagamba nti omwoyo mulondo gw’oyagala gumulondoola, ne Nansubuga teyansuulirira wadde abazadde baali baatwawula, yakolanga ekisoboka n’ajjanga okundabako.
Ng’ebyamaka bwe biba, maama yatuuka ekiseera n’ayawukana ne taata ne tutandika okubeera ffembi.
Yafuna essomero ne ntandika okusoma okutuuka mu P.3 ssente ne zikendeera bwentyo ne nkoma awo. Mukulu wange olwakimanya n’antwala mbeere naye. Nansubuga yantwala nnina emyaka 10 olwo nga tubeera Kibuye bba gye yamupangisiza.
Mu kiseera ekyo yali takola nga ffenna tusiiba waka omwami we yatulabiriranga. Bwe naweza emyaka 12, mukulu wange bwe tuzaalibwa mu taata, omugenzi Mariam Nassolo yanzigya ewa Nansubuga n’antwala ewuwe.
Bano baali balimi era nga mmuyambako ku mmwaanyi olwo buli makungula ng’ampaayo ku ssente. Wadde nali mbeera ne Nassolo naye Nansubuga yajjanga okundaba buli nkomerero ya wiiki.
MUKULU WANGE TANDEKERERA
Natuuka ekiseera ne nfumbirwa, ne tupangisa naye nga yonna gye tuba tusenze mukulu wange Nansubuga tandekerera ng’ankyalira. Omwami yatuuka ekiseera n’agula poloti ne tutandika okuzimba okutuusa lwe twayingira.
Nansubuga yatuuka ekiseera n’anoba ew’omwami ne mmuyita tubeere ffenna.Yafuna ogw’okufumba emmere n’atandika okukola ku Kaleerwe.
Twabeera ne Nansubuga emyaka ebiri. Omwami wange yalwala, waayita emyezi ebiri n’afa, olwo nga mukulu wange y’ambudaabuda.
Omwami yaleka anzimbidde enju n’emizigo gy’abapangisa era ku gino kwe nawa mukulu wange Nansubuga nga w’ava okugenda okukola. Muganda wange yalina puleesa ng’eno yali etandise okumunyiikirira.
Lumu yali asiimuula ennyumba, yeekanga omwana n’aseerera n’agwa n’ayisibwa bubi okuva olwo teyaddamu kufuna mirembe.
Yaziba omumwa, ebyembi bino byamutuukako nga tetubeera ffenna, omwana eyali amulabirira ye yantegeeza ku ssimu.
Nadduka za mbwa nsobole okumusanga mmufunire obujjanjabi naye nga Mukama yasazeewo dda.
OKUFA KWE
Nansubuga olwandaba yali takyasobola kwogera, yagezaako okukozesa obubonero naye ng’emikono tegisituka. Yansaba mmugwe mu kifuba, wadde yali alumizibwa naye yalaga essanyu mu bikolwa.
Yagezaako okwasamya omumwa ng’alinga aliko by’ayagala okumbuulira naye nga sirina kye ntegeera.
Nga ntuuse ku mukulu wange, amagulu ganfamba amaziga ne gampitamu. Twafuna mmotoka ne tumuddusa mu ddwaaliro nga nnamba anaasobola okwogera ekimuluma naye byagaana.
Abasawo baamuwa eddagala ne tumuzza awaka. Nga tutuuse awaka yagezaako okubaako ky’annamba ne bigaana.
Nafuna ekkalaamu ne ngimuwa n’olupapula ambuulire kye yali agezaako okunnamba naye ng’amaanyi gamuwedde.
Bino byonna byaliwo kyokka nga nange mpulira nnyongera kulwala. Mba nkyamutetenkanyiza nga tuvudde mu ddwaaliro nga mmanyi bw’atereeramu anambuulira kye yali agezaako okwogera n’atukutukako. Bwatyo n’afa nga September 24, 2014.
NANSUBUGA ANDOOSA
Nansubuga twamuziika e Kalagala –Kyaggwe, wabula okuva lwe twamuziika obulamu bwange bwakyuka.
Nalinga omuntu gwe baggyeeko ekitundu ku mubiri. Omuntu gwe nneeyabizanga yali takyaliwo olwo ne mpuubaala nga buli kadde mmulowoozaako.
Nagezaako okusembeza mutabani wange Senoga ndabe ng’ammalako ennaku naye kikyagaanyi. Saalina masannyalaze mu nju, mutabani n’agassaamu n’angulira ttivvi nneme kuwuubaala naye byagaana!
Nagezaako n’ebifaananyi ssaako buli kantu akeekuusa ku Nansubuga okukaggya we mmujjuukirira naye buli kadde mba ng’amulaba.
Ng’ebbanga lyetoolodde natandika okulaba muganda wange ng’antegeeza nga bw’atali mu mbeera nnungi era ng’alaajana okukamala.
Lumu mba nneebase ne mmwekanga nga mmulaba ayimiridde okumpi n’obuliri bwange ng’alinga ayagala okunsemberera naye ng’ali mu kutya kungi.
Bwe nagezaako okubaako kye mmubuuza n’abula. Nga wayise omwezi, yadda. Nga bulijjo otulo tusooka kumbula mba nnaakatufuna ng’ajja era bwe yakola.
Ku luno yamalirira n’ankoonako nga bw’ansaba obutamudduka. Yantegeeza nti gy’ava mukoowu ayise mu biwonvu ate tawummuddeeko, ate nga n’empewo emufuuye. Nalinga agezaako okumubikka bulangiti n’abula. nnenda okuzuukuka nga bulangiti yange eri ku ttaka ate nga nagenda okwebaka nga ngyebise.
Oluvannyuma lw’emyezi esatu, yakomawo nga musunguwavu. Ku luno yajja n’eriiso litwakadde nga bw’annamba nti, ‘Ye lwaki mbagamba nga temuwulira?’ Ku luno yajja n’amaziga gamuyitamu n’agamba nti mukoka amuyitamu gy’ali, yeebase bubi ng’ate ffe twebase bulungi.
Kino olwakiwulira ne ntuula era bwe yandaba ng’ebyokwebaka mbivuddeko n’abula kyokka yagenda akiddinnana nti, ‘Nze mbagambye’.
Saalinaawo ssente ne ntandika okusaba n’okusaala nga nnenda okwebaka nga bwe ndaajanira Mukama Katonda muganda wange alekere awo okunzijira okumbuza otulo.
Nasaba Mukama ansobozese okufuna ssente nnende mmuddaabirize n’okumussaako enkokoto. Era okuva lwe nazifunye ne nkola bye yansaba, kati nneebaka ku tulo.


text:
Omu ku bawala b’omugenzi, Maria Justine Tulina Nakitende, nga y’abadde addukanya amasomero ne kitaawe, yategeezezza nti amabanja agababanjibwa mangi era gonna bagamanyi nti kyokka ekirungi waliwo enteekateeka ey’okugasasula.
“Ssente ez’okusasula amabanja gano tumanyi aw’okuziggya kubanga bizinensi zitambula bulungi’, bwatyo Tulina bwe yagumizza ababanja.
Gye buvuddeko, omugenzi Mukiibi yali ayogera n’aba Bukedde TV ku pulogulaamu y’Omuntu w’abantu n’ategeeza nga bw’alina amabanja amangi n’akiggumiza nti tewali muntu ayinza kukola bizinensi y’amaanyi nga teyeewoze naddala okuzimba amasomero.


text:
Faaza Kibuuka abadde aweerereza mu nkola y'Ekikatoliki eya Kalizimatiki eyitibwa Catholic Charismatic Renewal.
NALI simanyi nti okutunda ebintu by’omufu musango gwennyini okutuusa lwe kyantuukako. Baze ng’akyali mulamu yakyogeranga lunye nti tewabanga muntu yenna...
YADDE amazzi malungi okunywa, naye osobola okugongerezaako ng’onywa ago agateereddwaamu emicungwa, cukamba oba enniimu olw’emigaso gyagwo.
Yasembyayo kunkuutira okwegendereza abantu, n’okutya ennyo ensi era buli lw’alabawo embeera gye yeekengera oba oli awo ng’ajja ng’akugamba nti, ‘Nakugamba...
‘ENNAKU y’obutaba na kika bulijjo simanyi nti eruma bw’eti naye bwe nkuze nkizudde nti ddala ekika kikulu eri obulamu bw’omuntu.’
OMUZUNGU Denis Goeen y’omu ku baakwatiddwa poliisi bwe yazingizza kkampuni ya Serengeti Agency ewandiika abantu okubatwala ku kyeyo kyokka nga tebalina...
OMUSERIKALE wa poliisi eyazze okukuuma emirembe mu kivvulu kya Ziza Bafana ekyabadde e Bugiri yamalirizza ng’asse abantu babiri!
Abazannyi b'Ekinnayuganda aba 'Sekisanda Film Production baleese firimu eraga amaanyi g'obukulembezi omukyala.
JJAJJA yali musajja wa malidaadi nnyo era nga bw’otuuka mu maka ge mu luggya w’otegeerera nti w’ozze ekigambo buyonjo n’omulembe kwe batambulira.
HERBERT Were obwavu obuludde nga bumuyonka butaaba, kyaddaaki bumuwangudde bwe bumulinnye ku mutwe n’akwata ekiso n’asalako muto we omutwe atere yeefunire...
06 Jul 2017
06 Jul 2017
05 Jul 2017
05 Jul 2017
05 Jul 2017


text:
Bino wandyagadde okubisoma mu %%?
Bayibuli Eri ku Mukutu Gwaffe | ENKYUSA EY'ENSI EMPYA EY'EBYAWANDIIKIBWA EBITUKUVU
Bino wandyagadde okubisoma mu %%?
5 N’olwekyo, mukoppe Katonda+ ng’abaana abaagalwa,
2 era mutambulirenga mu kwagala+ nga Kristo bwe yatwagala+ ne yeewaayo ku lwaffe okuba ekiweebwayo era okuba ssaddaaka, evvumbe eddungi eri Katonda.+
3 Ebikolwa eby’obugwenyufu n’obutali bulongoofu obwa buli ngeri n’omululu tebirina na kwogerwako mu mmwe,+ nga bwe kigwanira abantu abatukuvu;+
4 newakubadde ebikolwa ebikwasa ensonyi, oba okwogera eby’ekisirusiru, oba okusaaga okw’obuwemu,+—ebintu ebitasaana—wabula okwebazanga Katonda.+
5 Kubanga kino mukimanyi era mukitegeera nti tewali muntu akola eby’obugwenyufu+ oba omuntu atali mulongoofu oba ow’omululu,+ ekitegeeza oyo asinza ebifaananyi, alisikira Obwakabaka bwa Kristo era obwa Katonda.+
6 Temukkiriza muntu yenna kubalimba ng’akozesa ebigambo ebitaliimu, kubanga olw’ebintu ng’ebyo obusungu bwa Katonda bujja kwolekezebwa abantu abajeemu.
7 N’olwekyo temussa kimu nabo;
8 kubanga mwaliko mu kizikiza, naye kati muli mu kitangaala+ olw’okuba muli ba Mukama waffe.+ Mweyongere okutambula ng’abaana b’ekitangaala,
9 kubanga ebibala by’ekitangaala bibaamu obulungi n’obutuukirivu n’amazima ebya buli kika.+
10 Mufubenga okumanya ebyo ebikkirizibwa+ Mukama waffe;
11 era mulekere awo okwenyigira mu bikolwa ebitagasa eby’ekizikiza;+ wabula mubivumirire.
12 Kubanga ebintu bye bakola mu kyama bikwasa ensonyi okwogerako.
13 Kaakano ebintu byonna ebyanikibwa mu lwatu, ekitangaala kye kibyoleka, kubanga buli kintu ekiba kyoleseddwa kiba kitangaala.
14 Kyekiva kigambibwa nti: “Zuukuka, Ggwe eyeebase, yimuka ove mu bafu,+ era Kristo ajja kukwakira.”+
15 Kale mwegendereze nnyo engeri gye mutambulamu; temutambula ng’abatalina magezi naye ng’abalina amagezi,
16 nga mukozesa bulungi ebiseera byammwe,+ kubanga ennaku zino mbi.
17 N’olw’ensonga eyo, mulekere awo okubeera abasirusiru, naye mutegeerenga Yakuwa ky’ayagala.+
18 Era temutamiiranga mwenge+ kubanga muvaamu ebikolwa ebibi ennyo, naye mujjuzibwenga omwoyo.
19 Buli omu ayogerenga ne munne ng’akozesa zabbuli, ennyimba ezitendereza Katonda, n’ennyimba ez’eby’omwoyo, nga mukooloobya+ era nga muyimbira Yakuwa+ mu mitima gyammwe,+
20 nga bulijjo mwebaza+ Katonda era Kitaffe olw’ebintu byonna mu linnya lya Mukama waffe Yesu Kristo.+
21 Buli omu agonderenga munne+ olw’okutya Kristo.
22 Abakyala bagonderenga abaami baabwe+ nga bwe bagondera Mukama waffe,
23 kubanga omwami gwe mutwe gwa mukyala we+ era nga Kristo bw’ali omutwe gw’ekibiina,+ era nga ye mulokozi w’omubiri guno.
24 Mu butuufu, ng’ekibiina bwe kigondera Kristo n’abakyala bwe batyo bagonderenga abaami baabwe mu buli kintu.
25 Abaami mweyongere okwagala bakyala bammwe+ nga Kristo bwe yayagala ekibiina ne yeewaayo ku lwakyo,+
26 asobole okukitukuza ng’akinaaza n’amazzi okuyitira mu kigambo,+
27 alyoke akireete gy’ali mu kitiibwa kyakyo, nga tekiriiko bbala oba olufunyiro oba ekintu kyonna ekiringa ebyo,+ naye nga kitukuvu era nga tekiriiko kamogo.+
28 N’abaami bwe batyo kibagwanidde okwagalanga bakyala baabwe nga bwe baagala emibiri gyabwe. Omusajja ayagala mukyala we aba yeeyagala kennyini,
29 kubanga tewali muntu yali akyaye mubiri gwe, naye aguliisa era agulabirira, nga Kristo bw’akola eri ekibiina,
30 kubanga tuli bitundu bya mubiri gwe.+
31 “Omusajja kyanaavanga aleka kitaawe ne nnyina n’anywerera ku mukazi we, era ababiri abo banaabanga omubiri gumu.”+
32 Ekyama kino ekitukuvu kikulu nnyo.+ Kaakano njogera ku Kristo n’ekibiina.+
33 Wadde kiri kityo, buli omu ku mmwe agwanidde okwagalanga mukyala we+ nga bwe yeeyagala kennyini; n’omukyala asaanidde okussaamu ennyo omwami we ekitiibwa.+
Weereza Abalala
Weereza Abalala
ENKYUSA EY'ENSI EMPYA EY'EBYAWANDIIKIBWA EBITUKUVU
Abeefeso 5
Luganda
Soma Bayibuli ku Intaneeti
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg


text:
Bayibuli Eri ku Mukutu Gwaffe | ENKYUSA EY'ENSI EMPYA EY'EBYAWANDIIKIBWA EBITUKUVU
Bino wandyagadde okubisoma mu %%?
Lukka 2:1-52
2 Mu nnaku ezo Kayisaali Agusito yayisa ekiragiro nti abantu bonna* bagende beewandiise.2 (Okwewandiisa kuno okwasooka kwaliwo nga Kiriniyo ye gavana wa Busuuli.)3 Abantu bonna ne bagenda okwewandiisa, buli omu mu kibuga ky’ewaabwe.4 Ne Yusufu+ n’ava e Ggaliraaya mu kibuga ky’e Nazaaleesi, n’agenda e Buyudaaya mu kibuga kya Dawudi ekiyitibwa Besirekemu,+ kubanga yali wa mu nnyumba ya Dawudi era wa mu lunyiriri lwe.5 Yagenda yeewandiise wamu ne Maliyamu gwe yali awasizza mu kiseera ekyo,+ era eyali anaatera okuzaala.+6 Bwe baali bali eyo, ekiseera kye eky’okuzaala ne kituuka.7 N’azaala omwana we omubereberye,+ nga wa bulenzi, n’amubikka mu ngoye n’amuzazika mu lutiba ebisolo mwe biriira,+ kubanga tebaafuna wa kusula mu nnyumba y’abagenyi.8 Era mu kitundu ekyo waaliwo abasumba abaali ku ttale nga bakuuma ebisibo byabwe ekiro.9 Amangu ago malayika wa Yakuwa* n’ajja n’ayimirira mu maaso gaabwe, era ekitiibwa kya Yakuwa* ne kyakaayakana awo wonna we baali, era ne batya nnyo.10 Naye malayika n’abagamba nti: “Temutya, kubanga mbategeeza amawulire amalungi ag’essanyu eringi abantu bonna lye bajja okufuna.11 Kubanga olwa leero omulokozi,+ Kristo Mukama waffe,+ azaaliddwa mu kibuga kya Dawudi.+12 Kano ke kabonero kwe munaamutegeerera: Mujja kusanga omwana omuwere ng’abikiddwa mu ngoye, ng’azazikiddwa mu lutiba ebisolo mwe biriira.”13 Amangu ago bamalayika abalala bangi ab’omu ggye ery’omu ggulu+ ne beegatta ku malayika oyo ne batendereza Katonda nga bagamba nti:14 “Ekitiibwa kibeere eri Katonda mu ggulu, n’emirembe gibeere ku nsi mu bantu Katonda b’asiima.”15 Bamalayika bwe baava awaali abasumba ne baddayo mu ggulu. Awo abasumba ne bagambagana nti: “Ka tugende e Besirekemu tulabe ekibaddewo, Yakuwa* ky’atutegeezezza.”16 Ne bagenda mangu ne basanga Maliyamu ne Yusufu, n’omwana omuwere ng’azazikiddwa mu lutiba ensolo mwe ziriira.17 Bwe baakiraba, ne boogera bye baali babategeezezza ebikwata ku mwana.18 Bonna abaawulira ne beewuunya ebintu abasumba bye baabagamba,19 naye ebigambo ebyo Maliyamu n’abikuumira ku mutima gwe, era n’afumiitiriza ku makulu gaabyo.+20 Awo abasumba ne baddayo nga bagulumiza Katonda era nga bamutendereza olw’ebyo byonna bye baali bawulidde ne bye baali balabye, nga bwe byali bibagambiddwa.21 Awo ennaku omunaana bwe zaatuuka omwana okukomolebwa,+ n’atuumibwa Yesu, erinnya malayika lye yamuyita nga tannaba kubeera mu lubuto lwa nnyina.+22 Era ennaku ez’okubatukuza bwe zaatuuka ng’Amateeka ga Musa+ bwe gaali galagira, ne batwala omwana e Yerusaalemi okumwanjula eri Yakuwa,*23 nga bwe kyawandiikibwa mu Mateeka ga Yakuwa* nti: “Buli mwana ow’obulenzi omubereberye ateekwa okuyitibwa omutukuvu wa Yakuwa.”*+24 Era baawaayo ssaddaaka nga bwe kyawandiikibwa mu Mateeka ga Yakuwa* nti: “amayiba abiri oba enjiibwa bbiri ento.”+25 Mu Yerusaalemi mwalimu omusajja ayitibwa Simiyoni; omusajja oyo yali mutuukirivu era ng’atya Katonda, ng’alindirira ekiseera Katonda lwe yali ajja okubudaabuda Isirayiri,+ era yaliko omwoyo omutukuvu.26 Ate era, Katonda yali amubikkulidde okuyitira mu mwoyo omutukuvu nti yali tajja kufa nga tannalaba Kristo eyatumibwa Yakuwa.*27 Ng’akulemberwa omwoyo omutukuvu, yayingira mu yeekaalu, era bazadde ba Yesu omuto bwe baamuleeta okumukola ng’empisa bwe yali mu Mateeka,+28 Simiyoni n’asitula omwana mu mikono gye, n’atendereza Katonda ng’agamba nti:29 “Mukama Afuga Byonna, olese omuddu wo agende mirembe+ nga bwe wayogera,30 kubanga amaaso gange galabye oyo aleeta obulokozi+31 gwe wateekawo mu maaso g’abantu bonna,+32 ekitangaala+ ekiggyawo ekizikiza ekibisse amawanga,+ era ekitiibwa ky’abantu bo Isirayiri.”33 Taata w’omwana ne maama we ne beewuunya ebigambo ebyali bimwogerwako.34 Era Simiyoni n’abawa omukisa, era n’agamba Maliyamu nnyina w’omwana nti: “Laba! Omwana ono alondeddwa okuviirako bangi okugwa+ n’okuyimuka mu Isirayiri,+ era n’okubeera akabonero akalinyoomebwa+35 (naye ggwe, ekitala ekiwanvu kirikuyitamu),+ kisobozese ebirowoozo ebiri mu mitima gy’abantu bangi okumanyika.”36 Ate era waaliwo Ana nnabbi, muwala wa Fanweri, ow’omu kika kya Aseri. Omukazi ono yali akaddiye era yali abadde n’omwami we okumala emyaka musanvu okuva lwe baafumbiriganwa,*37 naye kati yali nnamwandu ng’alina emyaka 84. Teyayosanga kugenda mu yeekaalu, nga yeenyigira mu buweereza obutukuvu emisana n’ekiro, ng’asiiba era nga yeegayirira Katonda.38 Mu kiseera ekyo kyennyini yajja we baali n’atandika okwebaza Katonda, era n’ayogera ebikwata ku mwana eri abo bonna abaali balindirira okununulibwa kwa Yerusaalemi.+39 Bwe baamala okutuukiriza byonna ebyali biragirwa mu Mateeka ga Yakuwa,*+ ne baddayo e Ggaliraaya mu kibuga kyabwe eky’e Nazaaleesi.+40 Omwana n’agenda ng’akula era ne yeeyongera okuba ow’amaanyi, n’okujjuzibwa amagezi, era ne yeeyongera okusiimibwa Katonda.+41 Buli mwaka bazadde be baagendanga e Yerusaalemi ku mbaga ey’Okuyitako.+42 Bwe yaweza emyaka 12, ne bagenda ku mbaga nga bwe baakolanga.+43 Bwe baali bakomawo ng’ennaku z’embaga ziweddeko, Yesu n’asigala e Yerusaalemi, era bazadde be ne batakitegeera.44 Nga balowooza nti yali ali mu kibiina ky’abantu be baali batambula nabo, baatambula olugendo lwa lunaku lulamba, oluvannyuma ne batandika okumunoonya mu b’eŋŋanda zaabwe ne mu mikwano gyabwe.45 Naye bwe bataamulaba, ne baddayo e Yerusaalemi ne bamunoonya nnyo.46 Oluvannyuma lw’ennaku ssatu ne bamusanga mu yeekaalu ng’atudde n’abayigiriza, ng’abawuliriza era ng’ababuuza ebibuuzo.47 Naye abo bonna abaali bamuwuliriza ne beewuunya nnyo olw’okutegeera kwe, n’olw’ebyo bye yali addamu.+48 Bazadde be bwe baamulaba ne beewuunya nnyo, era maama we n’amugamba nti: “Mwana wange, lwaki otuyisizza bw’oti? Nze ne kitaawo tukunoonyezza buli wamu.”49 Naye n’abagamba nti: “Lwaki mubadde munnoonya? Mubadde temumanyi nti nnina kubeera mu nnyumba ya Kitange?”+50 Naye ne batategeera makulu g’ebyo bye yabagamba.51 Awo n’agenda nabo e Nazaaleesi, ne yeeyongera okubagondera.+ Era maama we n’akuumira ebigambo ebyo byonna ku mutima gwe.+52 Yesu ne yeeyongera okufuna amagezi n’okukula era n’okusiimibwa Katonda n’abantu.


text:
Minisita w’eggwanga ow’emizannyo, Charles Bakkabulindi asiibudde bamusaayimuto ba Uganda abasobye mu 150 okuva mu masomero 32 abagenze e Kenya okuvuganya mu mpaka z’amasomero g’obuvanjuba bwa Africa ezimanyiddwa nga East Africa Secondary Schools Sports Association.
Empaka zino za mulundi gwa 15 nga zigenda kubumbujjira mu kibuga Eldoret ekya Kenya era ziggyibwako akawuuwo enkya ku Lwokutaano nga bavuganya mu mizannyo egitali gimu okumala wiiki bbiri.
Bwe yabadde akawasa ba kapiteeni Maureen Banura (ow’abawala) ne Samuel Oweka (o’wabalenzi) bendera, Minisita yabakuutidde okwerabira ebyabadde mu Brazil Uganda bw’etaawanguddeyo mudaali wabula bakolerere okwesasuza eri Bannakenya b’agamba nti baatutte omudaali gwa Stephen Kiprotich.
Bagenze kuvuganya mu mupiira gw’abalenzi, okubaka, basketball, volleyball, okuwuga, rugby, ttena y’oku mmeeza , okudduka n’emizannyo gy’omu kisaawe omuli; okubuuka, okukasuka ennyago n’emirala.
Ekibinja kya Uganda kikulembeddwa Haji Ali Mugagga, akulira essomero lya Kibuli Muslim SSS.
“Tusuubira okuvuganya okw’amaanyi mu mizannyo gino. Uganda tulonze ttiimu ez'amaanyi nga bazze bavuganya mu mizannyo gy’amasomero era tututte ezo zokka ezaawangula,” Justus Mugisha, pulezidenti w’ekibiina kya East Africa Secondary Schools Sports Association bwe yategeezezza.
Buli ssomero lyefunira entambula erituusa mu mpaka e Kenya ttiimu gye zigenda okwegattira okuvuganya.
Uganda yategeka empaka zino mu 2014 ate ng'omwaka oguwedde zaabadde Bujumbira mu Burundi.


text:
Mu kufeffetta ebikwata ku Pulezidenti Kim Jong-Un mwe batuukidde ne ku masomero mwe yasomera okuli n’erya Kitante Primary School wano mu Uganda.
Ebikwata ku Pulezidenti Kim Jong-Un 33 tebyabadde byangu kutuukako era bambega ba Amerika baakaluubiriddwa okuzuula ebikwata ku bulamu bwe obw’emabega kubanga azze akyusa amannya ate nga byonna byalukibwa kitaawe omugenzi Kim Jong-il eyali Pulezidenti wa North Korea okuva mu 1997 okutuuka mu 2011.
Kitaawe bwe yafa, Kim Jong-Un kwe kuweebwa obwapulezidenti n’atandikira kitaawe we yakoma. Kigambibwa nti omuvubuka oyo yasomera mu mawanga ag’enjawulo wabula ng’akyusayuusa amannya olw’ebyokwerinda bye.
Mu byazuuliddwa Abamerika mwe muli amasomero mwe yasomera okuli Liebefeld-Steinholz mu Switzerland wakati wa 1998 ne 2000 ng’akozesa erinnya ekya Pak Chol.
Mu kusaba ekifo mu ssomero eryo, Kim Jong-un yayanjulwa nga mutabani wa Joao Micaelo eyali omukozi ku kitebe kya North Korea e Switzerland.
Mu mawanga amalala Kim Jong-Un mwe yasomera kwe kuli ne Uganda era bye baazudde biraga nti yasomerako mu Kitante Primary School mu Kampala gye yamala emyaka ebiri n’ekitundu n’aggyibwawo.
Bukedde yatuuse ku ssomero lino n’esisinkana Paul Mogol, omu ku basomesa mu ssomero lino era nga yasomesaako Kim Jong Un.
Mogol yagambye nti ajjukira Kim ng’omulenzi eyali akola obulungi Okubala (Mathematics) ne Saayansi (Science) kyokka amasomo amalala nga gamutawaanya.
‘’Nzijukira yamala wano emyaka ng’esatu okuva mu P5 kyokka teyatuula bigezo bya P7 n’agenda.‘’ Mogol bwe yagambye. Kyokka yagasseeko nti waliwo omuntu eyamuleetanga ku ssomero nga yeeyita kitaawe wabula omuntu oyo takyamujjukira linnya wabula alina kkampuni emu gye yakolangamu.
Kim tetwamukubanga kibooko,’’ Mogol amaze mu ssomero emyaka egisoba mu 20 ng’asomesa mu Kitante Primary School, bwe yategeezezza.
Wabula yagambye nti takyajjukira myaka gye yasomeramu ku ssomero lino kyokka ajjukira waliwo Abakorea bangi abazze bayitako mu ssomero lino ng’abamu bava ku kitebe ky’ensi yaabwe nga muno ne Kim mwe yali.
Banne abalala abaagaanyi okubaatula amannya bakkirizza nti Kim yasomerako e Kitante.
Omusomesa Allen Namukasa yakakasizza enkolagana ennungi essomero gye lirina ne North Korea n’agamba nti naye bwe yeegatta ku ssomero lino, yakiwulirako nt Pulezidenti Kim yasomerako e Kitante.
Yagambye nti ababaka abasindikibwa Korea mu Uganda bonna bakyalako ku ssomero lino era balyagala nnyo.
Omusomesa omulala aludde mu ssomero, Paul Ssozi yagambye nti Kim takyamujjukira bulungi kyokka akimanyi nti Abakorea bangi bayitidde mu ssomero lino wadde kati tebalinaawo n’omu.
Essomero nti basinga kulyagalako kuyigiriza Lungereza era waliwo n’omusomesa ow’amaanyi ku yunivasite e Korea eyasomera pulayimale e Kitante.
Omukulu w’essomero lino, Jane Ssemugooma yagambye nti abasomesa abaludde mu ssomero okumusinga abaayitako mu ssomero lino Abakorea n’abalala be basinga okubeekakasa.
Kitaawe wa Kim Jong-un ayitibwa Kim Jong- Il, ab’essomero lya Kitante baamubbulamu ekimu ku bibiina by’essomero.
Mu birala Abamerika bye bazudde mwe muli by’asinga okunyumirwa era baakitegedde nti anyumirwa nnyo omuzannyo gw’Ensero (Basket Ball).


text:
Bbomu nnamuzisa eza “Nuclear”, Amerika yazikuba Japan nga August 6, 1945, ennyonnyi ya Amerika eya B-29 Bomber bwe yasuula bbomu (Atomic bomb) ku kibuga Hiroshima n’oluvannyuma nga wayise ennaku ssatu nga August 9, 1945, ennyonyi y’emu n’esuula bbomu endala ku kibuga Nagasaki, ebibuga byombi ne bituula ku ttaka, abantu 90 ku 100 abaabirimu ne bafa mu ntiisa.
Bino biddiridde Japan okuyungula emmeeri ennwaanyi eyitibwa Izumo ng’eriko ffuuti 800 okugenda mu kitundu ekya Korean Peninsula okwegatta ku kibinja ky’emmeeri za Amerika ‘Armada’.
Katikkiro wa Japan Shinzo Abe, yagambye nti North Korea si kizibu kya Amerika yokka wabula n’amawanga agali mu kitundu n’ategeeza nti Japan eri wamu ne Amerika mu kaweefube ow’okugolola North Korea ne Pulezidenti waayo Kim Jong Un ettumba.
PUTIN AYINGIDDEMU
Pulezidenti wa Russia, Vladimir Putin naye yasoose kulambula amagye ge n’abalagira bategeke okuweereza ku nsalo ya North Korea era n’agazzaamu amaanyi.
Russia yagasse eddoboozi lyayo ku lya North Korea mu kulabula Japan obuteeyingiza mu lutalo olutali lwayo kubanga ebisago by’enaalufuniramu biyinza okugitwalira ebbanga okudda engulu.
Emmeeri ya Japan Izuma yasimbuddwa okuva mu mwalo gw’e Yokosuka mu bukiikaddyo bwa Tokyo, n’etandika okuseeyeeya olugendo lwa mayiro 400 okwolekera Korean Peninsula.
Izuma yasitudde nga yeetisse nnamunkanga mwenda ennwaanyi wamu n’ebyokulwanyisa ebyomulembe okuli Mizayiro n’emizinga eminene.
Japan ebadde yayisa etteeka ery’obutadda mu lutalo lwonna okuggyako ng’erumbiddwa kyokka gavumenti ya Katikkiro Abe eyagala kuggyawo tteeka eryo liggyibwawo, eddemu okwenyigira mu ntalo ku lw’obulungi bw’ensi yonna.


text:
OLHUGHANO 2
Eririma Eryuwene
THUNGERERA ekihugho hano! Ebyosi kabyuwene! Thathungerera ebithi n’emithi, ebimole n’ebisoro ebyosi. Wangana sombolhamo enzoghu n’esyandale?
Eririma eryuwene eri lya banika lithi? Thuthalebyano, ngokwa Nyamuhanga athutheghekera ekihugho.
Erimbere, Nyamuhanga mwahangika ebithi bibisi eriswika ekithaka. Neryo mwakolha buli mulingo w’ebithi bike-bike n’ebisuki n’emithi. Ebindu ebi ebikalhasa bika wathikaya eryuwania ekithaka. Aliriryo biwithe n’omubongo owalengire aho. Ebingi kubyo nibya, bikathuha ebyalya ebikasiha ndeke.
Enyuma waho Nyamuhanga mwakolha esiswe eriziha omwa maghetse n’ebinyonyi erighulhukira omwa kyanya. Mwakolha esyambwa n’ehipusu n’esya sabayiri; ebisoro binene-binene n’ebike-bike. Ni bisoro ki ebiri hakuhi n’eka yenyu? Sithwangabya n’obutseme thuthi Nyamuhanga mwathukolera ebindu byosi ebi?
Erighunzerera, Nyamuhanga mwakolha ekitsweka kighuma eky’ekihugho mwa ky’embaghane. Mwahulha ekitsweka kino mw’eririma lya Edeni. Lyabya lihikene. Obuli kindu mulyo kyabya kibuya. Kandi Nyamuhanga aby’anzire ekihugho ekyosi ikyuwana ng’eririma lino ery’akolha.
Aliriryo thathungerera ekisasani eky’eririma lino kandi. Wunasi ekya Nyamuhanga abya alhangire athi kibulirwemu? Thulebaye.


text:
EBY’OMUHENDO KURUGA OMU KIGAMBO KYA RUHANGA | ENFUMU 7-11
‘Otaikiriza Omutima Gwawe Kuhaba’
Emitindo ya Yehova neebaasa kuturinda. Kwonka kubaasa kugasirwa, twine kugitwara nk’ey’omuhendo omu mitima yaitu. (Enf 7:3) Omuheereza wa Yehova ku arikwikiriza omutima gwe kuhaba, nikiba kyorobi kugwa omu mitego ya Sitaane. Enfumu eshuura 7 neegamba aha mutsigazi owaikiriize omutima gwe kumubeiha. Nitubaasa kwegyera ki aha nshobe ze?
Okureeba
7:10
Okukwata
7:13
Okuroza
7:14
Okukaga
7:17
Okuhurira
7:2
Sitaane naateeraho kutwiha ahari Yehova arikukoresa emiringo yaitu etaano kutureetera kukora ebibi
Obwengye n’okwetegyereza nibiija kutuhwera kumanya ebibi ebirikuruga omu kukora ekibi, reero kituhwere kwetantara akabi k’eby’omwoyo


text:
ORUGANIKYO 34
Eby’Okulya by’Omulingo gw’Embaganiza
NOSOBORA kumanya ebi abantu barukukoma kuruga haitaka? Nibisisana ebirika, nibyera, bitaitotaito. Baitu tibiri nk’ebirika, binu byokulya.
Hati hakaba hahingwireho nk’omwezi gumu kuruga Abaisareri baruga omu Misiri. Bakaba bali omu irungu. Ebyokulya byaali bike muno. Abantu nukwo kutandika okuhyema bati: ‘Kyakubaire kirungi kakuba Yahwe yatwitire mu Misiri. Hakire omu Misiri tukaba twine ebyokulya ebitwagonzaga.’
Nahabwekyo Yahwe akagamba ati: ‘Ndinaga ebyokulya kugwa kuruga haiguru.’ Kino nikyo Yahwe yakozire. Ekiro ekyakurasireho, Abaisareri obu baboine ebintu ebirukwera ebikaba bigwire hansi, bakatandika kukaguzangana bati: ‘Biki bunu?’
Nukwo Musa kubagambira: ‘Binu nibyo byokulya Yahwe ebyabahaire okulya.’ Abantu bakabyeta EMANU. Ekaba nenulirra nka keeki etabwirwemu obwoki bw’enjoki.
Musa akabagambira ati: ‘Buli muntu asoroze eyarasobora kulya.’ Buli kiro omubwire bwanyenkyakara, kinu nikyo abantu bakoraga. Obu omusana gwasarraga, emanu yayagaga.
Musa akagambira abantu: ‘Busaho muntu aine kweyahurra emanu habw’ekiro ekindi.’ Baitu abantu batahulirize. Nomanya ekyabaireho? Ekiro ekyakurasireho emanu ei baali beyahuliire ekaba ijwiremu enzito kandi n’enunka!
Baitu hali haroho ekiro kimu omu wiiki eki Yahwe yabagambire okusorolezamu emanu ey’emirundi ebiri. Ekiro kinu kikaba kiro kyamukaaga. Yahwe akabagambira okweyahurraho emanu habw’ekiro ekikuhonderaho habwokuba akaba atarukugenda kugibanagira ha kiro kya musanju. Obu bayahwire emanu habw’ekiro ekyamusanju, ekaba etalimu nzito nobwakuba okununka! Kinu kyamahano ekindi!
Emyaka yoona Abaisareri bamazire omu irungu Yahwe akaba nabaliisa emanu.


text:
Bya NICHOLAS KALYANGO
MU kaweefube w’okumalawo obwavu mu Bannayuganda eyatandikibwawo Pulezidenti Museveni ng’ayita mu nkola ya ‘Operation Wealth Creation (OWC)’ ekulemberwa Gen.Salim Saleh; Lt. Gen. Charles Angina atongozza nassale beedi y’emmwaanyi e Kamwenge.
Nassale eno eyitibwa Kabango Coffee Uganda ng’eno yatandikibwawo omuvuzi w’emmotoka z’empaka Ambrose Byona mu 2015 n’ekigendererwa ky’okuyimusa omutindo gw’emmwaanyi mu ggwanga n’okuyambako amaka g’abantu okukulaakulana nga bayita mu kulima emmwaanyi n’okufuna endokwa ennungi.
Ku mukolo guno, Gen. Angina yakubirizza Bannayuganda okujjumbira okufukirira ebirime n’enkola y’obucupa kibayambe okuyisa ebirime byabwe mu biseera eby’omusana.
Kino kyaddiridde abamu ku balimi b’emmwaanyi okumukaabira ng’omusana bwe gubalemesezza okukungula emmwaanyi ennyingi ate nga nnungi.
Omwogezi wa OWC Maj. James Nkojo, yategeezezza nti, “Ekigendererwa kyabwe kya kulaba nga 2020 w’atuukira Uganda ng’esobola okufulumya ensawo z’emmwaanyi obukadde 4000 okuva ku bukadde 200 bw’eriko kati.
Ambrose Byona, nnannyini Kabango Coffee Uganda, yasabye Gavumenti eyambe abalimi okuggyawo omusolo ogw’ebitundu 6 ku 100 gwe baggya ku ssente ezigulwa emmwaanyi ate eyongeze ne ku bbeeyi gye bagula endokwa okuva ku 300/- okudda ku 500/- ate ssente ezo zisasulwe mu bwangu kuba abalina nnassale baba n’ebyetaago.
Mu ngeri y’emu Operation Wealth Creation, egabidde abalimi mu ggombolola y’e Kibiga endokwa z’emmwaanyi emitwalo 14 n’e Kapeke emitwalo 10.
E Muwanga baafunye emitwalo ena kyokka nga baakwongera okugabira ggombolola endala mu Kiboga era nga sizoni eno bagenda kugaba emitwalo 50 mu ggombolola 7 ezikola Disitulikiti y’e Kiboga .
Akulira OWC e Kiboga era nga ye yakulembeddemu okugaba emmwaanyi zino, Lt.Col. George William Mulaalo yakubirizza abantu abaafunye endokwa obutaziteeka ku mbalaza na bisiikirize bya miti wabula bazisimbe ate bazirabirire bulungi olwo lwe bajja okuziganyulwamu.


text:
Chapter 44
1 Ekigambo ekyajjira Yeremiya ku Bayudaaya bonna abaabeera mu nsi y'e Misiri, abaabeera e Migudooli ne Tapanesi ne Noofu mu nsi ey'e Pasuloosi, nga kyogera nti
2 Bwati bw'ayogera Mukama w'eggye, Katonda wa Isiraeri, nti Mulabye obubi bwonna bwe naleeta ku Yerusaalemi ne ku kibuga byonna ebya Yuda; era, laba, leero matongo, so tewali muntu abeera omwo;
3 olw'obubi bwabwe bwe bakoze okunsunguwaza, kubanga baagenda okwoteza obubaane n'okuweereza bakatonda abalala be batamanyanga bo newaakubadde mmwe newakubadde bajjajjammwe.
4 Era naye nabatumira abaddu bange bonna bannabbi, nga ngolokoka mu makya ne mbatuma, nga njogera nti Abaffe! temukola kigambo kino eky'omuzizo kye nkyawa.
5 Naye ne batawuliriza so tebaatega kutu okukyuka okuleka obubi bwabwe, obutayoterezanga bakatonda abalala obubaane.
6 Ekiruyi kyange n'obusungu bwange kyebwava bufukibwa ne bubuubuuka mu bibuga bya Yuda ne mu nguudo ez'e Yerusaalemi; era bizise birekeddwa awo, nga bwe kiri leero.
7 Kale nno Mukama, Katonda ow'eggye, Katonda wa Isiraeri, kyava ayogera bw’ati nti Kiki ekibakoza ekibi ekyenkana awo okwonoona emmeeme zammwe mmwe, okwemalirawo omusajja n'omukazi, omwana n'ayonka, wakati mu Yuda, obutabalekera abasigalawo;
8 kubanga munsunguwaza n'emirimu egy'emikono gyammwe, nga mwotereza bakatonda abalala obubaane mu nsi y'e Misiri gye mwagenda okubeera; mulyoke mumalibwewo, era mubeere ekikolimo n'ekivume mu mawanga gonna ag'omu nsi?
9 Mwerabidde obubi bwa bajjajjammwe n'obubi bwa bassekabaka ba Yuda n'obubi bw'abakazi baabwe n'obubi bwammwe mmwe n'obubi bw'abakazi bammwe bwe baakolera mu nsi ya Yuda ne mu nguudo ez'e Yerusaalemi?
10 Tebannaba kumalwamu malala ne leero, so tebannatya, so tebatambulidde mu mateeka gange newakubadde mu biragiro byange bye nnateeka mu maaso gammwe ne mu maaso ga bajjajjammwe.
11 Mukama w'eggye, Katonda wa Isiraeri, kyava ayogera bw'ati nti Laba, ndikakasa amaaso gange okuboolekera olw'obubi, okuzikiriza Yuda yenna.
12 Era ndiddira ekitundu kya Yuda ekifisseewo abakakasizza amaaso gaabwe okuyingira mu nsi y'e Misiri okutuula omwo, era bonna balimalibwawo; mu nsi y'e Misiri mwe baligwira; balimalibwawo n'ekitala n'enjala; balifa, okuva ku muto okutuuka ku mukulu, n'ekitala n'enjala: era baliba kikolimo n'ekyewuunyo n'okukolima n'ekivume.
13 Kubanga ndibonereza abo abatuula mu nsi y'e Misiri nga bwe nnabonereza Yerusaalemi, n'ekitala n'enjala ne kawumpuli:
14 ne ku kitundu kya Yuda ekifisseewo abambuse okugenda mu nsi y'e Misiri okubeera omwo ne kutabaako aliwona newakubadde alisigalawo, balyoke bakomewo mu nsi ya Yuda gye baayagala okudda okubeera: kubanga tewaliba abalikomawo wabula abo abaliwonya obuwonyi.
15 Awo abasajja bonna abaamanya ng'abakazi baabwe bootereza bakatonda abalala obubaane n'abakazi bonna abaali bayimiridde awo, ekibiina ekinene, abantu bonna abaali batuula mu nsi y'e Misiri e Pasuloosi, ne baddamu Yeremiya nga boogera nti
16 Ekigambo ky'otubuuliridde mu linnya lya Mukama tetuukuwulire.
17 Naye tetulirema kutuukiriza buli kigambo ekyakava mu kamwa kaffe, okwotereza kabaka w'eggulu omukazi obubaane n'okumufukira ebiweebwayo eby'okunywa nga bwe twakolanga, ffe ne bajjajjaffe, bassekabaka baffe n'abakungu baffe, mu bibuga bya Yuda ne mu nguudo ez'e Yerusaalemi: kubanga lwe twabanga n'eby'okulya ebingi, ne tuba bulungi ne tutalaba bubi.
18 Naye kasookedde tulekayo okwotereza kabaka w'eggulu omukazi obubaane n'okumufukira ebiweebwayo eby'okunywa, tubadde mu kwetaaga n'okumalibwawo ekitala n'enjala.
19 Era bwe twayoterezanga kakabaka w'eggulu omukazi obubaane ne tumufukira ebiweebwayo eby'okunywa, twamufumbira emigaati okumusinza ne tumufukira ebiweebwayo eby'okunywa awatali babbaffe?
20 Awo Yeremiya n'agamba abantu bonna, abasajja n'abakazi, abantu bonna abaali bamuzzeemu bwe batyo, ng'ayogera nti
21 Obubaane bwe mwayotereza mu bibuga bya Yuda ne mu nguudo ez'e Yerusaalemi, mmwe ne bajjajjammwe, bassekabaka bammwe n'abakungu bammwe, n'abantu ab'omu nsi, Mukama teyabajjukira, so tekyajja mu mwoyo gwe?
22 n'okuyinza Mukama n'atayinza kuzibiikiriza nate olw'obubi obw'ebikolwa byammwe n'olw'emizizo gye mwakola; ensi yammwe kyevudde efuuka amatongo n'ekyewuunyo n'ekikolimo, nga tewali agituulamu, nga bwe kiri leero.
23 Kubanga mwayoteza obubaane, era kubanga mwayonoona Mukama, so temugondedde ddoboozi lya Mukama so temutambulidde mu mateeka ge newakubadde mu biragiro bye newakubadde mu ebyo bye yategeeza; obubi buno kyebuvudde bubatuukako, nga bwe kiri leero.
24 Era nate Yeremiya n'agamba abantu bonna n'abakazi bonna nti Muwulire ekigambo kya Mukama, mmwe mwenna aba Yuda abali mu nsi y'e Misiri:
25 bw'ati bw'ayogera Mukama w'eggye, Katonda wa Isiraeri, nti Mmwe ne bakazi bammwe mwogedde n'obumwa era mukituukirizza n'emikono gyammwe, nga mwogera nti Tetulirema kutuukiriza bweyamo bwaffe bwe tweyama okwoterezanga kabaka w'eggulu omukazi obubaane n'okumufukiranga ebiweebwayo eby'okunywa: kale munyweze obweyamo bwammwe era mutuukirize obweyamo bwammwe.
26 Kale muwulire ekigambo kya Mukama, mmwe mwenna aba Yuda ababeera mu nsi y'e Misiri: laba, ndayidde erinnya lyange ekkulu, bw'ayogera Mukama, ng'erinnya lyange teririyitibwa nate mu kamwa k'omuntu yenna owa Yuda mu nsi yonna ey'e Misiri, ng'ayogera nti Nga Mukama Katonda bw'ali omulamu.
27 Laba, mbalabirira olw'obubi so si lwa bulungi: n'abasajja bonna aba Yuda abali mu nsi y'e Misiri balimalibwayo ekitala n'enjala, okutuusa lwe baliggwaawo.
28 N'abo abaliwona ekitala balikomawo okuva mu nsi y'e Misiri ne bajja mu nsi ya Yuda, omuwendo gwabwe nga mutono; n'ekitundu kyonna ekya Yuda abagenze mu nsi y'e Misiri okubeera omwo balimanya oyo bw'ali ekigambo kye kye kiriyimirira, ekyange oba ekyabwe.
29 Era kano ke kanaaba akabonero gye muli, bw'ayogera Mukama, nga ndibabonereza mu kifo kino, mulyoke mumanye ng'ebigambo byange tebirirema kuyimirira gye muli olw'obubi:
30 bw'ati bw'ayogera Mukama nti Laba, ndiwaayo Falaawo Kofera kabaka w'e Misiri mu mukono gw'abalabe be ne mu mukono gw'abo abanoonya obulamu bwe; nga bwe nnawaayo Zeddekiya kabaka wa Yuda mu mukono gwa Nebukadduleeza kabaka w'e Babulooni omulabe we era eyanoonya obulamu bwe.


text:
Chapter 2
1 Nayogera mu mutima gwange nti Kale nno, naakukema n'ebinyumu; kale beera n'essanyu: era, laba, n'ekyo nga bwe butaliimu.
2 Nayogera ku nseko nti Ziraluse: ne ku binyumu nti Bikola ki?
3 Nanoonya mu mutima gwange bwe mba nsanyusa omubiri gwange n'omwenge, omutima gwange nga gukyannuŋŋamya n'amagezi, era bwe mba nnyweza obusirusiru, ndyoke ntegeere ebisaanira abaana b'abantu okukola wansi w'eggulu ennaku zonna ez'obulamu bwabwe.
4 Neekolera emirimu eminene, neezimbira ennyumba; neesimbira ensuku ez'emizabbibu;
5 neekolera ensuku n'ennimiro, ne nsimba omwo emiti egy'ebibala eby'engeri zonna:
6 neesimira ebidiba eby'amazzi, okugafukiriza ekibira emiti mwe gyasimbibwa:
7 nagula abaddu n'abazaana, ne nzaalirwa abaddu mu nnyumba yange: era nalina obugagga bungi obw'ente n'embuzi, okukira abo bonna abansooka mu Yerusaalemi:
8 era neekuŋŋaanyiza ffeeza ne zaabu, n'obugagga obw'omu buli nsi obwa bakabaka n'obw'omu masaza: neefunira abasajja abayimbi n'abakazi abayimbi, n'ebisanyusa abaana b'abantu, abazaana bangi nnyo.
9 Kale ne mba mukulu, ne nneeyongera okusinga bonna abansooka mu Yerusaalemi: era amagezi gange ne gabeera nange.
10 Na buli kintu amaaso gange kye geegombanga saakigamma: saaziyiza mutima gwange obutalaba ssanyu lyonna, kubanga omutima gwange gwasanyuka olw'emirimu gyange gyonna; era guno gwe gwali omugabo gwange ogwava mu mirimu gyange gyonna.
11 Awo ne ndyoka ntunuulira emirimu gyonna emikono gyange gye gyali gikoze n'okutegana kwe nnategana okukola: era, laba, byonna butaliimu na kugoberera mpewo, so nga tewali kintu kigasa wansi w'enjuba.
12 Awo ne nkyuka okulaba amagezi n'eddalu n'obusirusiru: kubanga omuntu ayinza ki addirira kabaka? Ayinza ekyo ekyakolebwa edda.
13 Awo ne ndaba ng'amagezi gasinga obusirusiru obulungi ng'omusana bwe gusinga ekizikiza.
14 Omugezigezi amaaso ge gaba mu mutwe gwe, n'omusirusiru atambulira mu kizikiza: era naye ne ntegeera nga bonna ekigambo kimu kibatuukako.
15 Awo ne ŋŋamba mu mutima gwange nti Ekituuka ku musirusiru era kye kirituuka ku nze nange; kale musinga mu ki amagezi? Kale ne njogera mu mutima gwange nga n'ekyo butaliimu.
16 Kubanga n'omugezigezi era nga n'omusirusiru tajjukirwa mirembe gyonna; kubanga mu biro ebigenda okujja byonna nga byamala dda okwerabirwa. Era omugezigezi ng'afa okwenkana n'omusirusiru!
17 Awo ne nkyawa obulamu; kubanga emirimu egikolebwa wansi w'enjuba gyantama: kubanga byonna butaliimu na kugoberera mpewo.
18 Awo ne nkyawa okutegana kwange kwonna kwe nnategana wansi w'enjuba: kubanga kiŋŋwanira okukulekera omusajja alinziririra.
19 Era ani amanyi oba ng'aliba mugezigezi oba musirusiru, naye alifuga okutegana kwange kwonna kwe nnategana, ere kwe nnayolesezaamu amagezi wansi w'enjuba. Era n'ekyo butaliimu.
20 Kyennava nkyuka omutima gwange ne guggwaamu essuubi ery'okutegana kwonna kwe nnategana wansi w'enjuba.
21 Kubanga wabaawo omuntu okutegana kwe kulina amagezi n'okumanya n'obukabakaba; naye omuntu atategananga mu byo gw'alikulekera okuba omugabo gwe. Era n'ekyo butaliimu na kabi kanene.
22 Kubanga omuntu afuna ki olw'okutegana kwe kwonna n'olw'okufuba kw'omutima gwe kw'ategaaa wansi w'enjuba?
23 Kubanga ennaku ze zonna buyinike bwereere, n'okufuba kwe kunakuwala; weewaawo, ne mu kiro omutima gwe tegubaako bwe guwummula. Era n'ekyo butaliimu.
24 Tewali kintu ekigasa omuntu okusinga okulya n'okunywa n'okuliisa emmeeme ye ebirungi mu kutegana kwe. Era n'ekyo nakiraba nga kiva eri omukono gwa Katonda.
25 Kubanga ani ayinza okulya, oba ani ayinza okuba n'essanyu okukira nze?
26 Kubanga omuntu amusanyusa Katonda gw'awa amagezi n'okumanya n'essanyu: naye alina ebibi amuwa okutegana, akuŋŋaanye atuume entuumo, awe oyo asanyusa Katonda. Era n'ekyo butaliimu na kugoberera mpewo.